Daniel Salgado 14/03/19\nA virada cara a territorios lindeiros coa extrema dereita do PP comandado por Pablo Casado tamén afecta ás posicións que, sobre a cuestión lingüística, mantivo historicamente. O pasado febreiro, a prensa madrileña destapaba a súa intención programática de suprimir o coñecemento das linguas cooficiais no Estado -galego, catalán e eusquera- como requisito para acceder a un emprego público nas respectivas nacións. Casado, a quen Alberto Núñez Feixoo apoiou na guerra interna do principal partido da dereita española, volvía situar os idiomas minorizados no corazón da estratexia popular.\nO presidente da Xunta apurou a lembrar que Galiza era “exemplo” e que, por caso, nas oposicións ao Sergas o galego non é requisito e apenas un mérito. Esta mudanza normativa fora unha das primeiras medidas adoptadas por Feixoo ao chegar a San Caetano en 2009, logo dunha campaña electoral en que fixo seus os argumentos da asociación contraria ao galego Galicia Bilingüe. Así o explica Henrique Monteagudo, sociolingüista e académico. “Esa proposta do PP dá continuidade a decisións que o propio Feixoo tomou nos primeiros meses do seu mandato”, afirma a Sermos Galiza, “na véspera do primeiro Día das Letras Galegas como presidente anunciou que eliminaba a obrigatoriedade de coñecer o galego para a función pública”.\nDesde entón, só nalgunhas prazas específicas hai que superar probas que acrediten a competencia nunha das dúas linguas oficiais en Galiza. Mais nin nese caso a Xunta semella moi vixiante, tal e como denunciaba esta semana A Mesa pola Normalización Lingüística. Segundo varias queixas recibidas no seu servizo Liña do Galego, que atende consultas sobre dereitos lingüísticos, a Consellaría de Educación permanece impasíbel ante o feito de que haxa profesorado cuxo coñecemento do galego non estea acreditado.\n“Con Feixoo comezou o proceso de desoficialización do galego”, engade Monteagudo, “antes, en cada oposición era obrigatorio facer algunha das probas en galego. Xa non”. A desigualdade de iure entre castelán e galego na Galiza, consagrada xa no propio Estatuto, avanza. “Restrinxen a súa oficialidade”, sintetiza o académico. De xeito semellante opina, xustamente, Marcos Maceira, presidente da Mesa pola Normalización Lingüística, para quen no Partido Popular e na dereita “nunca deixou de estar activo o prexuízo contra o galego”. Como exemplos, ademais do sinalado por Monteagudo, coloca a redución da carga lectiva que incluía a Lomce do Executivo de Mariano Raxoi.\nlingua GALEGO sermos338


Continúa con grande éxito as sesións de “Teatro no Trega” cos Quinquilláns - Concello da Guarda\n📌 Informamos que debido ao protocolo Covid-19 as sesións de Teatro no Trega do mércores 21 e do mércores 28 quedan aprazadas.\n📅 As persoas que xa estaban inscritas quedan xa axendadas para o mércores 4 de agosto.\n• As visitas teñen lugar, previa inscrición en centrocultural@aguarda.es, todos os mércores de xullo e agosto.\n• Hai dous pases, ás 18:30h e ás 20:00h con saída dende a explanada da Casa Forestal do Monte Santa Trega.\nO Concello da Guarda continúa coa experiencia cos Quinquilláns despois do éxito acadado en pasadas edicións, ofertando nos meses de xullo e agosto de 2021 “Teatro no Trega”, a cargo da compañía Os Quinquilláns.\nNesta edición realizase a actividade no sector de Mergelina do Castro de Santa Trega con dous pases, ás 18:30h e ás 20:00h, previa inscrición, dende o luns previo a cada cita, en centrocultural@aguarda.es, indicando nome completo dos asistentes e teléfono (inscrición por grupos de convivintes), o punto de encontro é a explanada da Casa Forestal do Monte Santa Trega(https://goo.gl/maps/XKP3GacQem7t9n5J9).\nA viaxe de Exeria ao Castro é unha actividade que traslada aos asistentes á época na cal o poboado castrexo de Santa Trega estaba habitado, cunha representación teatral na cal a nobre e valente Exeria, tras anos viaxando, volve á súa terra, Gallaecia, chea de proxectos, entre os que está a conversión do Castro, supostamente abandonado, nunha vila organizada de acordo aos novos tempos. Mais o Castro garda moitas sorpresas e tesouros que custodia Grovio, o seu último e inesperado habitante.\nA presente representación está inspirada na personaxe histórica de Exeria, muller peregrina no S.IV. En torno ao ano 380 esta muller procedente dunha familia nobre do Noroeste peninsular -Gallaecia- emprendeu viaxe ata Xerusalén e a súa peregrinación quedou constatada nas cartas que enviaba a amigas e familiares. Na Idade Media estes escritos foron compilados por un monxe da Abadía de MonteCasino no Itinerarium de Egeria.\nEste Itinerarium inclúe detalladas descricións da viaxe ata Oriente: Constantinopla, Siria, os\nLugares santos… Entre outros lugares Éxeria visitou o martyria a Santa Tecla en Seleúcida, sendo está unha das primeiras referencias que vincularían ó culto a Santa Tecla -moi arraigado en Asia Menor e na parte oriental do Imperio Romano- coa Península Ibérica.\nTag:A Guarda, cultura, Os Quinquilláns, teatro no trega, turismo


Perfís moi diversos e algúns que xa se presentaran na convocatoria de 2015 | culturagalega\nUnha muller e sete homes aspiran a dirixir o CDG\nPerfís moi diversos e algúns que xa se presentaran na convocatoria de 2015\nA Axencia Galega de Industrias Culturais (Agadic)ven de facer pública a resolución pola que se comunica a lista de persoas admitidas no proceso de selección que conduce a cubrir o posto vacante de dirección do Centro Dramático Galego. Só oito persoas, cinco menos que en 2015, se presentaron neste proceso para ocupar o posto que a saínte directora, Fefa Noia, xa deixou hai uns días e todos eles entran na lista de admitidos ao non haber ningún nome excluído. Os oito nomes, ordenados por criterio alfabético son Eva Alonso Gómez, Julio Fernández Peláez, Francisco Javier Núñez Alonso, Gonzalo Méndez Mosquera, Héctor Mera Herbello, Francisco Manuel Peleteiro Román, Julián Rodríguez Novo e Pedro Alberto Rubín Garrido. Experiencia teatral, dramatúrxica e actoral, así como traxectorias do máis diverso e un nivel de formación no que as ensinanzas culturais reguladas de Galicia comezan a aparecer iniciando o camiño de entrada nos postos de decisión das administracións culturais, son algúns dos elementos que resaltan nunha visión máis polo miúdo dos aspirantes.\nResolución do 7 de outubro de 2019 pola que se aproba e se resolve a publicación do listado provisional de persoas admitidas e excluídas no proceso de selección para a cobertura do posto de coordinación do departamento de Produción Teatral, do Centro Dramático Galego (CDG).\nDous edís e varios titulados pola ESAD\nA lista provisional de posibles ocupantes da dirección do CDG está conformada por unha muller e sete homes e os nomes que a conforman inclúen coñecidos da escena galega por varías vías así como deixan ver en moitos dos casos a formación regulada dos estudios de carácter cultural. Así vemos nos currículos dalgúns dos candidatos o paso pola Escola Superior de Arte Dramática (Esad) de Vigo ou a participación no Máster de Xestión Cultural da USC. Tamén hai casos de xestión na administración pública como é o caso de Héctor Mera. Tamén coñecido como Héitor Mera, que é concelleiro en Cangas polo BNG, localidade onde levou a área de goberno de Cultura y Normalización ata a súa dimisión o pasado mes de xaneiro. A única muller da lista, Eva Alonso Gómez, xa se presentara en 2015 ao proceso do que saíra a designación de Fefa Noia. A actriz e produtora ven da compañía Teatro do Noroeste e representa a nova xeración nunha familia de forte calado teatral xa que os seus pais son a actriz Luma Gómez e o director e dramaturgo Eduardo Alonso. Tamén se presentara en 2015 e recunca Gonzalo Méndez Mosquera, que como Mera é edil polo BNG no Concello de Culleredo e cursou o Máster en Xestión Cultural entre os anos 2009 e 2011.\nNa lista destes oito aspirantes tamén hai varios con obra dramatúrxica ou de ensaio publicada. Tal é o caso de Francisco Javier Núñez Alonso, que ademais da súa experiencia como fundador de Limiar Teatro e como produtor, director teatral, dramaturgo, escenógrafo, iluminador ou actor tamén ten no seu haber académico o ser o autor do estudo xurdido da súa tese de doutoramento Metodoloxía de avaliación de eventos culturais publicado pola propia Agadic en 2018 e do que xurdiu a metodoloxía que hoxe se aplica nos estudos de impacto de festivais de música por encargo da propia Agadic para Fest Galicia. Tanto Julio Férnandez como Julián Rodríguez teñen obra dramática ou literaria publicada e son titulados en Dirección e Dramaturxia pola ESAD, centro no que tamén está titulado en Arte Dramático Francisco Peleteiro que ademais da súa traxectoria como autor tamén é dramaturgo e exerceu outras facetas de actividade escénica. Pedro Rubín, psicólogo titulado pola UOC di de si mesmo na súa páxina que posúe "formación multidisciplinar como psicólogo, humanista e director de escena", faceta esta última que o levou a traballar en proxectos tanto en Portugal, España, Argentina, Venezuela e Uruguay.\nSeguindo o procedemento publicado nas bases da convocatoria para coordinador/a do Departamento de Produción Teatral da Agadic, do Centro Dramático Galego (CDG) compre que unha vez que esta lista sexa definitiva unha Comisión de Valoración nomeada por resolución da dirección da Agadic comece a levar a cabo as tarefas de valoración de méritos puntuando segundo os criterios establecidos nesas bases e en dúas fases. Na primeira, a Comisión de Valoración puntuará os méritos alegados polas persoas candidatas, mentres que na segunda fase valorarase o plan de actuación contido no proxecto. As persoas candidatas que acaden, unha vez sumadas as puntuacións das dúas fases anteriores, as tres mellores puntuacións, serán convocadas pola Comisión a unha entrevista que versará sobre a exposición e defensa do seu proxecto, da puntuación obtida nesa entrevista sairá o nome elixido para coordinar o departamento de Produción Teatral, do Centro Dramático Galego (CDG) dentro da Agadic.


Blogheadas | Sekeirox\nOutro servizo de weblogs\n31 de mayo de 2004 - 08:50 - Blogheadas\nVía ciberlingua, entérome de que Universia, acaba de poñer a disposición dos seus usuarios, un servizo (en probas) para montar bitácoras.\nUn servidor no camiño\n29 de marzo de 2004 - 18:58 - Blogheadas\nDurante varios días, sekeirox estivo parado, xa que un servidor enguedellouse polo camiño.\n18 de febrero de 2004 - 13:54 - Blogheadas\nNon sei como será noutros contornos do mundo, pero no meu contorno, unha das sensacións que me fan ter eses momentos "ledicia", é a producida ó estar nalgún sitio do rural galego, ó anoitecer ou pola noite pechada, no verán (con ou sen licor café de por medio), e escoitar: o canto do grilo, ou mellor dito dos grilos,... a ducias, a centos, a miles,... Pois ben, supoño que o grilo "A", cando axita os seus élitros, fai chegar a súa mensaxe a unha gran cantidade de grilos veciños, sendo o máis alonxado o grilo "B". O grilo "C", é o máis afastado de "B", e non percibe o sinal de "A" directamente, pero sí lle chega a través da resposta que "B" lle ofrece a "A", ou a través do canto dos outros moitos grilos que están á "escoita".\nPois ben esta imaxe, dos grilos, aseméllase moito ó que acontece na arañeira (web), só que me atrae máis a idea da grileira que a da arañeira. Cando un grilo empeza a "cantar", prodúcese unha reacción incontrolada de resposta de milleiros de grilos veciños. Esto é o que pasou cando o grilo que escribe, provocou co seu canto ó seu veciño dorfun. Neste caso a petición era unha chamada para que alguén escribise algo sobre a sindicación. A resposta é este documento que está aberto a ser mellorado por outros grilos interesados.\ncabrafanada e outros máis\n29 de enero de 2004 - 12:33 - Blogheadas\nLin o artigo publicado recentemente en A Nosa Terra sobre os blogs "Blogueiros, os novos escritores de diarios", e tiven o pracer de descubrir algunhas ligazóns de interese que á súa vez ligan con outros sitios, algúns interesantes e outros menos.\nAqui van as ligazóns:\nO blog de Fran Alonso Cabrafanada\nO blog de María Yañez todonada\n¿Cara onde van os weblogs?\n29 de enero de 2004 - 12:19 - Blogheadas\nManuel Anchón en alzado.org , publicou recente mente un nteresante artigo sobre o presente e o futuro dos weblogs en España: ¿Hacia dónde van los weblogs? . Interesante, sobre todo pola cantidade de comentarios suscitados a partir da súa publicación.\n04 de diciembre de 2003 - 09:42 - Blogheadas\nSalvemos ó animal\n07 de noviembre de 2003 - 21:08 - Blogheadas\nEsta historia, foi escrita cando aínda non se sabía que pasaría o que pasou. É unha histria que pasou polo meu maxín hai xa tres anos bos. Aí vos vai\nÉ verdade que o tempo pon a cadaquén no seu sitio... Este pensamento asáltame case que tódolos días cando ergo a mirada dos meus libros, para botar unha ollada pola fiestra deste edificio cheo de cultura encriptada.\nO que outrhora ía sempre cunha camisa nova mirando cara ó sol, e que saíra da bisbarra ferrolana para instaurar un sistema terrorífico e espallar a inxusticia pola hispania de mediados do século que estamos a rematar; segue ahi, a pesar dos pesares; continúa erguido no seu cabalo no mesmo sitio de sempre, na mesma postura; ainda que algo está a cambiar... pouco a pouco a ferruxe estalle a chegar ós c...ostados.\nO seu busto, infinitamente venerado por algúns e odiado por outros, é agora o lugar preferido polas almas de tantísimos españois reencarnados en gueivotas, que veñen ex profeso, para depositar ali, día tras día, os seus excrementos.\n¿E que dicir da montura? Ó pobre equino non lle queda outro remedio que aguantar e aguantar o peso de tan insigne opresor, ainda que non queira.\nA cola do animal fica ergueita, tal como se quixese colaborar na tarefa das gueivotas, e manchar, ainda máis, ese chan polo que está a pasar sen pasar; ese camiño que os leva a algures onde nunca acaban de chegar.\n¿E pregúntome..., non será tempo de librar de tanto sufrimento ó animal? ¿Non será momento de axudar a ese cabalo a atravesar dunha vez por todas a Plaza de España?


vigo | Blog Xerais\nArtigos do blog coa categoría: vigo\nPedro Feijoo: «Vigo está chea de pistas para coñecer a súa identidade»\nPublicado o 26 Abril, 2018 nas categorías Entrevistas, Historia\nO xornal La Voz de Galicia publicou unha entrevista ao escritor Pedro Feijoo sobre o seu libro Camiñar o Vigo vello. Un paseo pola historia da cidade.\nPedro Feijoo inicia unha serie de rutas polo casco vello de Vigo en Localia Televisión\nPublicado o 5 Abril, 2018 nas categorías Roteiros_literarios, Televisión\nO escritor Pedro Feijoo inicia unha serie de rutas polo casco vello de Vigo que se está a emitir en Localia Televisión e que realiza a partir do seu libro Camiñar o Vigo vello. O vídeo da primeira emisión pode verse nesta ligazón. Localia recupera la historia del Vigo Vello con Pedro Feijóo En una serie de reportajes el escritor analiza la historia de lo que perdura y lo que perdimos Marta Díaz.\nReedescubrindo o Vigo vello con Pedro Feijoo\nPublicado o 4 Abril, 2018 nas categorías Historia, Reportaxes, Roteiros_literarios\nA web A Movida publicou unha reportaxe sobre o roteiro literario que realizou o escritor Pedro Feijoo pola cidade de Vigo a partir do seu libro Camiñar o Vigo vello. Reedescubrindo o Vigo vello con Pedro Feijoo A sala do Instituto Camões quedábase pequena para acoller a toda a xente que onte se achegou á presentación do último libro de Pedro Feijoo ‘Camiñar o VigoVello’.\n«Ledicia e Antonio, Vigueses Distinguidos», por Manuel Bragado\nPublicado o 4 Abril, 2018 nas categorías Artigos literarios, Autores, Homenaxes\nManuel Bragado, director de Xerais, publicou no Faro de Vigo un artigo sobre o nomeamento da escritora Ledicia Costas e do poeta Antonio García Teijeiro, como vigueses distinguidos.\nPedro Feijoo: «A constante da nosa historia é afirmar que en Vigo non temos historia»\nPublicado o 2 Abril, 2018 nas categorías Entrevistas, Historia, Roteiros_literarios\nO xornal Atlántico Diario publicou unha entrevista de Ana Baena ao escritor Pedro Feijoo sobre o seu libro Camiñar o Vigo vello. PEDRO FEIJOO ESCRITOR VIGUÉS QUE PRESENTA «CAMIÑAR O VIGO VELLO» «A constante da nosa historia é afirmar que en vigo non temos historia» A Casa Torre de Ceta e Arines foi o lugar escollido por Pedro Feijoo para presentar onte o seu libro “Camiñar o Vigo Vello”.\nPublicado o 23 Marzo, 2018 nas categorías Historia, Reportaxes, Roteiros_literarios\nO xornal Faro de Vigo publicou unha reportaxe de Ana G. Liste sobre o escritor Pedro Feijoo e o seu libro Camiñar o Vigo vello. Un paseo por el Vigo más desconocido El escritor Pedro Feijoo comparte algunas de sus historias preferidas que ocurrieron en las calles de la ciudad olívicapero cayeron en el olvido Un paseo diferente, mirando fijamente a cada recoveco del Vigo primigenio.\nA escritora Ledicia Costas e o poeta Antonio García Teijeiro serán nomeados vigueses distinguidos\nPublicado o 23 Marzo, 2018 nas categorías Autores, Homenaxes, Noticias\nO alcalde de Vigo acordou onte propoñer á escritora Ledicia Costas e ao poeta Antonio García Teijeiro, como vigueses distinguidos, proposta que será trasladada ao pleno do vindiero luns 26 de marzo.\nPedro Feijoo: «Este libro é un convite aos vigueses para que fagan de turistas na súa propia cidade\nPublicado o 21 Marzo, 2018 nas categorías Entrevistas, Historia, Roteiros_literarios\nA web A Movida publicou unha entrevista de Tamara Novoa ao escritor Pedro Feijoo sobre o seu libro Camiñar o Vigo vello. Un paseo pola historia da cidade. Pedro Feijoo: «Este libro é un convite aos vigueses para que fagan de turistas na súa propia cidade» O escritor Pedro Feijoo presenta o seu novo libro ‘Camiñar o Vigo Vello’, nesta ocasión deixa de lado a ficción para aproximarnos á historia da cidade olívica.\nO libro divulgativo «Martín Codax e os xograres do mar de Vigo», de Xosé Ramón Pena, en Cada día un libro, da TVG\nPublicado o 20 Marzo, 2018 nas categorías Estudos literarios, LibroX, Poesía, Televisión\nO programa Cada día un libro, da TVG, dedicoulle o seu espazo ao libro Martín Codax e os xograres do mar de Vigo, de Xosé Ramón Pena. O programa pode verse nesta ligazón.\nA memoria do Vigo vello da man de Pedro Feijoo. Artigo de Manuel Bragado\nPublicado o 19 Marzo, 2018 nas categorías Artigos literarios, Autores\nManuel Bragado, director de Xerais, publicou no Faro de Vigo un artigo sobre Camiñar o Vigo vello, o novo libro do escritor Pedro Feijoo. O artigo pode lerse ou descargarse nesta ligazón.\nPedro Feijoo: «Eu intento sempre poñer en valor o feito de camiñar a modo por Vigo para coñecer ben a cidade»\nPublicado o 14 Marzo, 2018 nas categorías Historia, Radio, Roteiros_literarios\nA raíz da publicación do seu libro Camiñar o Vigo vello. Un paseo pola historia da cidade, o escritor Pedro Feijoo realiza en vivo un percorrido para o programa Galicia por diante, da Radio Galega. O percorrido en vivo polo casco vello da cidade de Vigo pode escoitarse nesta ligazón.\nNovidade: «Camiñar o Vigo vello. Un paseo pola historia da cidade», de Pedro Feijoo. Un libro que propón un xogo diferente\nPublicado o 13 Marzo, 2018 nas categorías Historia, Novidades, Roteiros_literarios\nCamiñar o Vigo vello. Un paseo pola historia da cidade, de Pedro Feijoo, é unha novidade de Xerais. De a cabalo entre os manuais de historia e as guías turísticas, este libro propón un xogo diferente. É certo que, como as guías, vén cos seus planos, mapas e mesmo percorridos propostos.


Galego de seu: Janeiro 2009\nXa non veñen de afastadas terras a contarnos estrañas historias, agora veñen a describirnos a nosa realidade presente, que nós non a vemos. Mormós, Testemuñas de Xehová... eran poucos e pariu a avoa: UPyD, Galicia Bilingüe, Pío García Escudero, Corina Porro... e non podía faltar o mesmísimo Feijóo que fixo as prácticas de predicador 009 na diáspora.\nO Gram Gaby\nPublicada por Colazo à(s) 1/25/2009 12:06:00 da manhã Sem comentários:\nSimpático, optimista, une, normaliza ser nacionalista galego, arrisca, innova(é do 2009!), dá que falar... Cumpre co seu obxectivo na pre-campaña electoral.\nO vídeo paraoficial\nOlló ao artigo de Roberto Blanco Valdés, El vicepresidente Espartaco\nDemagoxia desde a contradición.\nParece que as institucións nacionais galegas, os seus cargos políticos e os funcionarios págaos Madrid e os galegos non pagamos un peso en impostos. Até o goberno bipartito a relación inversión estatal/recadación era unha estafa para os galegos, un roubo. E sen lembrarnos da ditadura ou comezamos a contar o que nos deben desde que o Reino de Galiza pertence a España.\nPublicada por Colazo à(s) 1/23/2009 06:00:00 da manhã Sem comentários:\nEtiquetas: bng, electoral, pre-campaña, quin.tv, vídeo\nLos nuevos dueños del viento gallego (I)\nPanaderos, una quesería, un agente de artistas y una «boutique», entre los adjudicatarios eólicos\nLas concesiones de Industria han beneficiado a decenas de pymes ajenas al sector radicadas sobre todo en Lugo y Pontevedra\nUna firma de capital riesgo, primer accionista del grupo de los lecheros\nO primeiro titular fai crer ao lector que uns panadeiros, unha queixaría, un axente de artistas e unha "boutique" levaron cadansúa concesión eólica, e a realidade, tal e como máis ou menos contan despois é que cada exemplo forma parte dun grupo de empresas que se uniron para presentarse ao concurso, non se presentaron individualmente.\nTamén tentan picar co localismo aos lectores das provincias d'A Coruña e Ourense, coma se foran discriminados por esa orixe xeográfica, cuxa división administrativa artificial nunca foi aceptada polo nacionalismo galego.\nNo segundo, non hai que ser moi mal pensado para crer que o "del grupo de los lecheros" ten un ton despectivo.\nO próximo sábado Los nuevos dueños del viento gallego (II), que as eleccións son o 1 de Marzo e quedan sen demagoxia anti-bng.\nInformación dos proxectos gañadores comparados cos perdedores, para ver se foi xusto o concurso, aínda non lin.\nPublicada por Colazo à(s) 1/22/2009 01:35:00 da tarde 1 comentário:\nEtiquetas: concurso eólico, consellaría de industria, la voz de galicia\nPublicada por Colazo à(s) 1/20/2009 07:00:00 da tarde Sem comentários:\nE se matan a alguén da túa familia... estarías ou non a favor da pena de morte?\nEste é o razoamento demagóxico que aplican os que defenden nestes días a guerra do estado de Israel en Gaza. Imaxínate que desde Portugal estivérannos mandando mísiles e bla bla bla..., mapas que visualizan Gaza e Israel onde ti vives.\nEstarei equivocado que non ser parte axuda á obxectividade? Se penso que a un xuíz non lle fai falta que lle violen a unha filla para xulgar unha agresión sexual, ou que para arbitrar un partido mellor non ser seareiro dunha das equipas?\nE estes pro-guerra, porque non imaxinan que coa escusa de combater uns terroristas, todos os seus veciños, todo o seu pobo cobrase por eles unha guerra, unha choiva de bombas. Cunha vinganza de 13 asasinados por terroristas, a 1200 polo exército dun estado. Despois de vivir deportado, asediado, en campos de refuxiados... grazas ao mesmo estado.\nE que che conten: é o que ten unha guerra, temos que defendernos, danos colaterais, inevitábeis, matanzas peores hai en África...\nHoxe leo un artigo do presidente da AGAI, o Sr. Pedro Gómez-Valadés, titúlase "Gaza e Perejil".(Por certo, botárono do Bloque ou non? porque non lembro xa as veces que lin que o ían botar, e o protagonismo e vitimismo que sacaba diso. Vaia agasallo lle fixeron ou lle farían)\nEste bloqueiro, ou ex-bloqueiro, en todo caso nacionalista galego de esquerdas(estaba ou está en Esquerda Nacionalista), deféndenos e fai o paralelismo partindo da surrealista acción militar aznariana epopeada por Trillo, da reconquista dun illote accesíbel desde Marrocos con marea baixa(imaxinará el unha Toralla francesa ou portuguesa? e que pintan unha Ceuta e Melilla española ou un Xibraltar inglés?)\n"¿Imaxina o lector cal sería a demanda cidadá, se no canto dunha campestre invasión marroquí de Perejil estiveramos a falar dun constante e indiscriminado ataque con mísiles desde territorio alauíta sobre Alxeciras ou Cádiz?"\n"¿Que lectura podemos tirar diste selectivo exercicio da solidariedade? ¿Por que algúns só exercen o seu espírito solidario cando o demonizado é Israel? Isto, ao meu ver, réstalle credibilidade ás súas protestas."\nEu non me sinto aludido, eu condeno até os independentistas galegos que fan pintadas. Pero claro, a credibilidade é a do que ve antisemitismo en todo mundo como explicación da suposta pasividade internacional en Grozni, Xeorxia, Darfur...(exemplos que cita no artigo) en comparación coas condenas que se fan ao goberno de Israel. Deberíamos calar e tragar coas súas matanzas, porque hai gobernos peores cos de Israel e a ver como respostaríamos nós... Máis lle valería estar calados, ao mellor vai ser esa a explicación do "selectivo exercicio da solidariedade".\nO mapa de Vigo con Gaza é da web de AGAI. O artigo titúlase "Gaza e o Prestige"...\nO contador de cadaleitos pódese seguir aquí\nPublicada por Colazo à(s) 1/18/2009 05:58:00 da tarde Sem comentários:\nEtiquetas: agai, gaza, gómez-valadés, israel, palestina\nO PP en Galiza podía pór directamente a Jiménez Losantos no debate, que é ao que Núñez Feijóo lle baixa a cabeza e lle dá explicacións, i en público nas súas entrevistas na COPE.\nGonzalo Vilas no GZ nación\nPublicada por Colazo à(s) 1/13/2009 11:57:00 da manhã Sem comentários:\nEtiquetas: antena 3, debate, eleccións galegas, feijóo, losantos, quintana, touriño, tve, tvg\npor unha israelí. Nesta guerra de Israel contra Hamás que pagan todos os palestinos.\nDesmontando los tópicos de Gaza. MÓNICA G. PRIETO\nCuando el genocidio es la única salida. Xosé Luis Barreiro\nUn incidente dentro de un sistema. Miguel A. Murado\nBombardear un campo de concentración. Camilo Nogueira\nA outra versión da historia na blogue da AGAI. Poderase ser socio, ou haberá algún socio, amigo de Israel pero que non defenda esta matanza?\nPublicada por Colazo à(s) 1/05/2009 08:36:00 da tarde Sem comentários:\nEtiquetas: agai, gaza, hamás, israel, palestina\nEis o resultado que nen agardaba nen contaba ese medio tan galego, á par de independente.\nVía problema en que o concurso eólico estivese en mans dunha consellaría bloqueira como resultado da negociación da Xunta. O BNG ten o 18.65 % dos votos, o PSdG o 33.22% e xuntos o 51.87 % fronte o 45.23 % do PP. Si, e?\nQue reparto de consellarías ou que outro tipo de goberno vería máis xusto?\nO Plan Eólico é de todo o goberno galego ou só do BNG?, ou de todo o goberno se a consellaría fora do PSdG ou se Touriño tivese man dentro das decisións da Consellaría de Industria?\nVía favoritismo en que un dos solicitantes, constructor, sacara á rúa un xornal afín a Anxo Quintana, maioritariamente en castelán. E cales son as afinidades do medio que sinala co dedo? Ou contra quen vai? Por exemplo, cantos, non días, nen semanas, cantos meses estivo pendurada esta nova na sección galega diaria? Foi tan boa a xestión do BNG nestes 4 anos que o máis grave, o máis denunciábel foi servir 400 "mojitos" nun acto convocado nun hotel? Un acto aberto ao público pola apertura da exposición Arte desde galicia ou era un botellón para bloqueiros e artistas como se podería entender nese "refrescos y ron para el arte gallego"?\nSon tan exemplares os políticos do PP e PSOE que non hai tan sequera unha denuncia á mesma altura para manter en portada até que sabe deus porqué, se quita?\nEnerxías Renovables de Galicia, de Jacinto Rey, obtivo 142 MW, hai 7 grupos diante, o 6º Puentegasa participada pola constructora Puentes y Calzada levou 173,4. Nese xornal, non nós informaron cal ou cales eran as ofertas alternativas, se eran mellores ou peores, á de Enerxías Renovables de Galicia para a localización onde solicitou a muiñada. O día posterior á resolución do concurso, non podían abandoa-las súas críticas, as máis simpáticas se Amancio Ortega ou Manuel Jove, por ser quen son, non sacaran tallada, pero o 1º artigo na web era do que lle escribíu o libro de conversas con Anxo Quintana.\nE ao final parece que Jacinto Ray fai máis negocio grazas a acordos con políticos do PSOE e do PP.\nPara saber máis do tema, algunhas notas e ligazóns\nO Ministerio de Fomento e o Concello de Madrid asinaron onte o convenio que dá luz verde á Operación Chamartín, o maior proxecto urbanístico e de servizos de toda Europa nos próximos anos. O plan, que suporá un investimento total de 10.953 millóns de euros, case dous billóns das antigas pesetas, será xestionado pola sociedade Desarrollo Urbanístico de Chamartín (Duch), participada polo BBVA e o grupo galego San José, unha de cuxas filiais é accionista maioritario da empresa editora de Xornal de Galicia.\nEn grandes trazos, o proxecto servirá para a culminación da Avenida de la Castellana polo norte da cidade, prolongándoa desde o Hospital de la Paz ata a M-40. Ademais, remodelarase a actual estación de tren de Chamartín, para adecuar a súa capacidade ao tráfico ferroviario de alta capacidade e proximidades.\nSan José xestionará en Madrid o maior plan urbanístico e de servizos da UE\nProxecto histórico dunha empresa galega en Madrid\nAguirre dá luz verde á Operación Chamartín que xestiona San José\nDistribución dos megavatios\n'O PP deulles eólicas a perruqueiras e a militantes do PSOE'\nIndustria quere crear un gran grupo enerxético público\n"-Dá por esgotado o espazo para a construción de máis parques e aposta agora por repotenciar.\n-O parque eólico galego é moi antigo tecnolóxicamente. É posible reducir aeroxeradores e manter e ata incrementar a potencia. Ese é o seguinte paso.\n-Pero a repotenciación xa era un dos criterios do concurso e ao final...\n"-Pero, ¿non cre que a imaxe de transparencia cambaleouse nalgún momento?\n-Con procesos de transparencia sempre se produce isto. Cando non hai información, evidentemente é moi difícil ter datos. Neste, que era un concurso público, con participación de todos, que por primeira vez había un baremo claro, todo o mundo opinaba. Había 30.000 megavatios pedidos e 2.300 adxudicados. É normal que se xeren debates. A min non me parece mal se se fala con rigorosidade. Unha asociación di que imos pór 15.000 muíños. ¡Por Deus! Hai que ser rigorosos."\n"-Ao final, entran no negocio do vento moitas empresas que non teñen nada que ver co sector enerxético.\n-Non podía ser isto un coto pechado de determinadas empresas. Isto non é unha sorpresa. ¿Por que vai ser un campo só para eles? ¿Que os beneficiados poidan ser os agricultores e gandeiros que forman parte de cooperativas? A quen lle pareza mal, que o diga. ¿Que a lousa, unha das súas empresas de maior capacidade, teña un proxecto de investigación que beneficia ao conxunto do sector? Pois se está en contra do sector da lousa, que o diga. ¿Que os conserveiros teñen vantaxes? Que o digan. ¿Que as empresas galegas de enerxía tamén están? ¿Ou as caixas? Igual a outros lles gustaba outro concurso. Pero menos ambigüidades e menos bobadas: que digan quen querían que gañase."\n"-Presupónselles experiencia. ¿Tan mal están os seus proxectos? Por exemplo, Unión Fenosa.\n-Aí deuse unha circunstancia que foi determinante e que explica en parte isto. Nas zonas de mellor vento confluíron unha chea de empresas. Cando a primeira resultaba adxudicataria porque tiña un mellor proxecto, as demais caer, aínda que teñan máis puntuación que outras solicitudes para outras zonas. ¡Pero é que non foron a outras zonas! Outros optaron por áreas limítrofes, que se cadra non son tan rendibles, conscientes quizais de que competir nos puntos de aglomeración non era tan sinxelo. E lograron, con menos puntuación, facerse coa repartición."\n"-A maioría de gañadores están moi vinculados con Galicia, con sectores tradicionais.\n-Si. A quen non lle guste, que o diga claramente. Se vostede pregúntame se me preocupa que estean vinculadas ao país, dígolle que non, nadiña. Paréceme razoable. Aquí é onde se explotan os recursos e os impostos non teñen por que irse a Madrid ou onde sexa e non quede ningún tipo de beneficio. Isto era un concurso. Algúns empezan a crerllo agora. Igual é tarde."\nEntrevista a Fernando Blanco, conselleiro de Industria, no Faro de Vigo\nPublicada por Colazo à(s) 1/04/2009 07:02:00 da tarde Sem comentários:\nEtiquetas: bng, concurso eólico, consellaría de industria, enerxía, jacinto rey, la voz de galicia


Xogos para nenas de 7 anos xogos - xoga en liña en freegamesboom.com\nXogos para nenas 7-8 anos está dispoñible na nosa web en liña totalmente gratuíto. Nesta idade, os nenos comezan a ir á escola e pode estar canso de intensa programas de formación. Ofrecemos gratis xogos educativos para nenas de 7 anos de idade que non precisa facer a descarga. Gozar de tempo libre na web.\n4,1 29 new Ice Queen - Beauty Dress Up\n4,5 11 new Kristen True Make Up\n4,5 18 new Cooking Super Girls: Cupcakes\n4,7 8 new Winter Lily\n4,6 5 new Tina - Surfer Girl\n4,7 17 new Tina - Learn To Ballet\n4,4 46052 hot Papel Minecraft 2D\n4,4 1741 hot FlyOrDie.io\n4,5 1600 hot Super Mario Bros\n4,5 585 Xigante Tom moeda executar\n4,9 561 Tres Gatos: Dentista\n4,2 550 Tom Executar\n4,6 231 Superior Alfonso\n4,3 230 Milagrosa: Coloring Book\n4,1 211 Talking Tom Piano Tempo\n4,6 141 Fantasía patrulla Varya\n4,5 138 Princesas: Cores Trenzas e Pedicura\n4,5 124 Pizza Vida Real Cooking\n4,6 106 Tom Angela Bico\n4,2 102 Princesa Noite en Hollywood\n4,4 101 Angela e Tom Soño de Voda\n4,2 86 Fantasía patrulla Alenka\n4,2 76 Sketchful.io\n4,5 59 Dress Up High School Prom Queen\n5,0 58 Crystical\n4,5 54 Carneiro Biryani: Cociña da Sara\n4,5 53 Tom Hospital De Recuperación\n5,0 52 Ellie Ollar Fantasía\n4,1 47 Anna E Elsa Arendelle Balón\n4,5 45 Tres Gatos: Tres Colas\n4,3 38 Car Destroy Car\n4,4 34 My Boo Virtual Pet\n4,6 32 O Meu Soño Hospital\n4,8 30 Cirurxía De Urxencia\n4,2 27 Yeezy Sisters Fashion\n4,8 24 Photogram Amantes Sorpresa\n4,4 22 Foot Care\n4,8 17 Anime Love Balls Girls\n4,7 16 Pintura Executar 3D\n4,8 14 Princesas: Deseñadores De Interiores Desafío\n4,9 12 Eye Doctor\n4,4 12 Ellie Famosos Estilo: Levar Posto Que Xogo\n4,4 12 Elementary arithmetic Game\n4,1 11 Por EXEMPLO, Tom Runner\n4,8 10 tankroyale.io\n5,0 9 Tina Ballet Star\n4,9 5 Nina Ballet Star\n4,5 4 Bread Pit 2\n4,4 4 Goldie Home Recovery\n4,5 4 Merge the Gems\n4,5 3 Slinguin\n5,0 2 Poly Art 3D\n4,8 1 Milagrosa Dream Catcher Coloring Book\nXogos educativos para as nenas axudar a distraer e relaxarse da escola e casa preocupacións, para desenvolver a intelixencia e habilidade. Podes xogar cos amigos ou só. As regras son simples e claro. En algúns xogos alí son especiais consellos que van axudar a entender inmediatamente a interface.


Ferrol - Manuel Cendán - Diario de Ferrol\nNégome a resignarme, a ver esmorecer á cidade, a aceptar a indolencia de quén non a sabe representar. Négome a aceptar que a maltraten para así vivir á súa costa.\nNégome a resignarme, a ver esmorecer á cidade, a aceptar a indolencia de quén non a sabe representar. Négome a aceptar que a maltraten para así vivir á súa costa. A pesar de tantos golpes, négome a crer que esta sexa unha cidade sen solucións, agardando qué outra porta vaise pechar nas nosas rúas. O espectáculo vivido estes días ten que servir para que definitivamente tomemos partido. Para que dunha vez sumemos as forzas de aqueles que queren, si, un Ferrol vivo.\nEsta é máis que unha cidade, é un xeito de sentir e de estar no mundo. Merece que sumemos, que a rexeneremos e nos volvamos a levantar do chan. Esta é a cidade do pobo de esquerdas, das primeiras sociedades obreiras, da república e das loitas polas democracia e o socialismo. Temos a forza necesaria para comezar de novo, para debullar a cidade soñada. Hai setenta mil razóns para persistir. Ferrol si ten solución.


Boletín Informativo das 09:00 horas do día 10/07/17 | Axega\nCinco persoas feridas en dúas saídas de vía ocorridas en Santa Comba e Celanova\nTres persoas resultaron feridas tras saírse da vía o vehículo no que viaxaban. O accidente ocorreu, pasados uns minutos das 19:00 horas da tarde pasada, no concello coruñés de Santa Comba, en Santa Sabiña. Nada mais recibir a alerta do 061-Urxencias Sanitarias, o 112 Galicia solicitou a colaboración dos axentes de Tráfico. Así mesmo, informouse aos Bombeiros e aos efectivos de Protección Civil da localidade.\nDous feridos en Celanova\nEn Celanova (Ourense), esta madrugada outra saída de vía deixaba outras dúas persoas feridas. Persoal do 061-Urxencias Sanitarias informaba, ás 00:50 horas dunha saída de vía á altura do lugar de Madanela. Tras o aviso, dende o Centro de Atención ás Emerxencias do 112 solicitouse a intervención da Garda Civil de Tráfico e informouse aos Bombeiros e membros de Protección Civil da Mancomunidade de Celanova.\nArde un coche en Vedra\nUn coche ardeu esta mañá no concello coruñés de Vedra. Sobre as 07:15 horas, un particular indicaba ao 112 Galicia dun coche ardendo a carón dunha casa en San Mamede de Ribadulla, en Eira de Abaixo. Ata o punto, desprazáronse os membros do GES da Estrada, Garda Civil e efectivos de Protección Civil da localidade.\nUnha vez extinguido o lume, os membros do GES confirmaron que as lapas calcinaron o turismo na súa totalidade sen causar mais danos.\nBoletín Informativo das 19:00 horas do día 18/09/14\nUn menor resultou ferido tras sufrir unha caída no Páramo


Auzolan dixital a favor do eúscaro - Elhuyar Aldizkaria\nAuzolan dixital a favor do eúscaro\nNas nosas vidas cada vez están máis integradas ferramentas e servizos que utilizan tecnoloxías lingüísticas e de fala: asistentes virtuais, altofalantes intelixentes, tradutores automáticos... O desenvolvemento destas tecnoloxías require de recursos, pero non só económicos; en particular, os recursos lingüísticos paira adestrar os sistemas son absolutamente necesarios: gravacións de audio, exemplos de entrevistas, traducións... Son máis escasos en eúscaro que noutras linguas máis estendidas, polo que, como demostran algunhas iniciativas recentes, ultimamente estase recorrendo ao crowdsourcing paira crear estes recursos. Detrás deste grandioso anglicismo, á fin e ao cabo, só hai un auzolan tan arraigado entre nós, neste caso o auzolan dixital.\nQuen non utilizou nunca un asistente virtual ou axente de diálogo? Siri, Google Assistant, Cortana e demais veñen instalados por defecto nos nosos teléfonos móbiles e computadores, e aínda que eu, por exemplo, non utilicei máis que paira facer a proba, é moi habitual que as xeracións novas utilícenos. Os sistemas de diálogo por texto, tamén coñecidos como chatbots, son cada vez máis habituais en sitios web, apps e programas de mensaxería como Whatsapp. A tradución automática converteuse case nun recurso cotián paira comprender un texto que se atopa nun idioma que non dominamos ou, polo menos, cando necesitamos crear un texto noutro idioma paira ter una primeira versión paira corrixilo. Hai moitos servizos e webs paira iso, e os tradutores automáticos veñen integrados en apps e webs. Os audios e vídeos tamén se transcriben ou subtitulan automaticamente.\nQue características comúns teñen todos estes exemplos? Polo menos dúas cousas: una, todas elas baseadas en tecnoloxías lingüísticas e de fala; a outra, que non existe en euskara ou que, en xeral, funcionan peor que noutras linguas.\nUna das causas desta última é, loxicamente, a económica. Moitos máis recursos humanos e económicos asígnanse á investigación e desenvolvemento deste tipo de tecnoloxías en linguas de gran tamaño, debido ao tamaño, poder e difusión das grandes linguas, e moito menos ao desenvolvemento en eúscaro. Pero hai outra razón: hai una gran diferenza na dispoñibilidade de gravacións, traducións, exemplos de diálogo, etc. As linguas hexemónicas teñen moitos máis recursos dispoñibles que o eúscaro.\nDe feito, na actualidade, os métodos máis utilizados paira o desenvolvemento das tecnoloxías lingüísticas e da fala e que ofrecen mellores resultados baséanse en exemplos. En particular, a tecnoloxía utilizada actualmente nestas tecnoloxías é a de redes neuronais profundas (deep neural networks), coas que se demostrou que a mellor calidade conséguese. E estes sistemas necesitan moitos exemplos paira poder aprender e funcionar dalgunha maneira deles. Un sistema de tradución automática a través de redes neuronais require moitos exemplos de tradución paira adestrar e desenvolverse correctamente; un sistema de diálogo, moitos exemplos de conversacións e un sistema de transcrición, moitos exemplos de audios transcritos. Por iso son tan necesarios os recursos lingüísticos mencionados, e por iso os sistemas das linguas con menos recursos deste tipo funcionan peor.\nOs vascos, pola súa temática, queremos ser tamén na nosa lingua os instrumentos e servizos doutras linguas, e paira iso é necesario crear recursos lingüísticos, polo que recentemente puxéronse en marcha diversas iniciativas paira a súa creación a través do crowdsourcing. O crowdsourcing significa aproveitar a colaboración de moitas persoas paira conseguir algo, especialmente co desenvolvemento de Internet, que facilita a comunicación e coordinación de grupos de persoas. Pero detrás deste nome, á fin e ao cabo, non hai máis que un auzolan que vimos utilizando desde hai tempo, neste caso o auzolan dixital (termo utilizado pola asociación Librezale paira designar a iniciativa Common Voice que exporemos a continuación).\nIniciativa Common Voice en eúscaro\nCommon Voice é un dos últimos proxectos paira crear recursos paira o eúscaro. De feito, non é una iniciativa creada no propio País Vasco, senón una iniciativa posta en marcha pola Fundación Mozilla. A Fundación Mozilla, entidade que se atopa detrás do navegador libre Firefox, ten como obxectivo lograr una web aberta e libre que facilite o acceso ao público en xeral, incluíndo o propio navegador Firefox e outros dispositivos e ferramentas. Paira iso, pretende crear tecnoloxía libre de coñecemento da fala paira o maior número de linguas posibles. A través do proxecto Common Voice, a xente doa gravacións de voz paira poder desenvolver sistemas de recoñecemento da fala. Estas gravacións son libres, polo que non só Mozilla, senón calquera outra persoa pode aproveitalas paira desenvolver tecnoloxía de recoñecemento de fala. Numerosas persoas de todo o mundo están a realizar gravacións en varios idiomas no proxecto Common Voice: Graváronse unhas 2.000 horas en 28 idiomas e outros idiomas están en vías.\nLibrezale ten como obxectivo impulsar o eúscaro no mundo do TIC e prioriza o software libre. En febreiro lanzou a iniciativa de realizar gravacións en eúscaro dentro do proxecto Common Voice. Librezal realizou os seus primeiros traballos (tradución da web, recompilación de frases paira gravar...) e, una vez posta en marcha, traballou na promoción da iniciativa, na organización de maratóns, etc. coa colaboración de diferentes axentes: Os grupos Argia, iAmetza, IXA e Aholkularitza da UPV, Garabide, Elhuyar Fundazioa... Realizouse una gran labor que está a dar os seus froitos: catro meses despois da posta en marcha do proxecto, grazas a 508 usuarios, graváronse 83 horas, das cales 45 estaban validadas. Non está nada mal, tendo en conta que na mesma época e antes, en castelán, por exemplo, había 32 horas realizadas; en italiano, 35 horas; en holandés, 21 horas... Estamos lonxe das 1.200 horas que se queren conseguir, pero sen dúbida vai por bo camiño. Si queres colaborar coa iniciativa entra en https://voice.mozilla.org/eu e grava frases ou valida as que hai.\nRecollida de entrevistas do Grupo IXA\nTamén no grupo IXA da Universidade do País Vasco han tomado o camiño do auzolan dixital paira desenvolver un chatbot ou sistema de diálogo paira o eúscaro. En concreto, preténdese desenvolver un chatbot que responda as solicitudes de información do usuario buscando información en Internet, mantendo a conversación da forma máis natural posible. A iniciativa desenvolverase dentro dun proxecto de investigación: Dirixido polos profesores Eneko Agirre e Aitor Soroa, conta coa participación dos investigadores Jon Ander Campos e Arantxa Otegi, así como do alumno de máster Aitor Agirre. Ademais, recibiu un dos premios de investigación que outorga anualmente Google (Google Faculty Research Awards). O proxecto está baseado en entrevistas en inglés, pero utilizarase paira o seu desenvolvemento noutras linguas.\nComo se dixo, o desenvolvemento dun sistema destas características require de moitos exemplos de conversacións reais que quixeron complementarse coa achega dos vascos voluntarios. Paira iso prepararon una páxina web na que os usuarios foron colocados de dous en dous, un preguntaba sobre un artigo de Wikipedia e o outro lle daba respostas en sesións de ao redor de 10 minutos. Un exemplo dunha conversación deste tipo, baseada no artigo da Korrika de Wikipedia, sería:\n- Que é Korrika?\n- Korrika é una marcha que se corre por Euskal Herria a favor do eúscaro.\n- Que lonxitude ten?\n- O percorrido cambia pero sempre rolda os 2.300 quilómetros.\n- Canto tempo?\n- Unhas dúas semanas.\n- Sen parar?\n- Si, a marcha nunca se detén, nin pola noite, nin polas malas condicións climatolóxicas.\nA recompilación de exemplos levou a cabo en xuño, coa intención de recibir 400 entrevistas e 356 entrevistas. Non é pouco! Preténdese liberar as entrevistas recibidas para que calquera persoa poida utilizalas en calquera outro proxecto.\nEstá claro que este tipo de iniciativas son moi interesantes e necesarias paira o futuro. Se os vascos acertamos a levar a bo porto o auzolan tan propio no mundo dixital, seguro que conseguiremos que as máquinas falen en eúscaro.


FSIE PECHA A SÚA ROLDA DE CONTACTOS COS GRUPOS PARLAMENTARIOS PARA FALAR DO PACTO EDUCATIVO SENTÁNDOSE CON CIUDADANOS\nPublished: Xoves, 05 Outubro 2017 17:45\nFSIE pechou este mércores a súa rolda de contactos cos grupos parlamentarios sentándose cos representantes de Cidadáns Marta Martín, portavoz na Comisión de Educación do Congreso dos Deputados; e Miquel Careaga, asesor técnico educativo do grupo.\nFSIE, do mesmo xeito que xa fixo días atrás nos seus encontros co Grupo Parlamentario Socialista e o Grupo Parlamentario Popular, trasladou a Cidadáns a súa preocupación pola presentación na Cámara Baixa de distintas iniciativas que poderían desviar os traballos que se están levando a cabo na Subcomisión de Educación para o Pacto Educativo, entorpecendo así o seu desenvolvemento e pondo en perigo a posibilidade de alcanzalo co maior dos consensos posibles.\nA reunión aproveitouse tamén para expoñer á formación laranxa a situación real que viven os profesionais docentes e non docentes do ensino privado concertado, e darlles a coñecer cales son as reivindicacións que desde a organización se fan co fin de solicitar o seu apoio. Entre elas estarían a consecución da equiparación salarial dos docentes dos centros concertados cos seus homólogos da función pública; o incremento dos soldos; o recoñecemento da profesión docente coa elaboración dunha Lei da Función Docente para todos os profesionais; ou o fin do debate interesado sobre a educación pública e concertada, deixando claro que se trata de redes complementarias.\nFSIE informou a Cidadáns do rexistro de senllas cartas dirixidas ao ministro de Facenda e o de Educación, respectivamente, nas que se solicita que se garantan os incrementos salariais, que se están negociando para os funcionarios públicos e que se recollerán nos Presupueatos Generales del Estado de 2018 e seguintes, tamén para os profesionais da educación concertada. Ademais, a organización espuxo a súa petición para modificar a lexislación actual para que se poida aplicar o pago delegado ao Persoal de Administración e Servizos (PAS) dos centros concertados.\nCidadáns deixou claro a FSIE que a intención do seu partido é continuar traballando para alcanzar o Pacto Educativo, cumprindo co obxectivo que se propuxo a subcomisión, que non é outro que o de elaborar un completo informe da situación educativa real que se vive no noso país para envialo ao Ministerio de Educación e que este poida tomar as medidas oportunas. A formación laranxa asegurou que non admitirá desviacións do traballo, nin consentirá inxerencias políticas, territoriais ou doutra índole na redacción e conclusións do devandito informe.\nCidadáns mostrou, ademais, o seu interese pola situación do ensino concertado e sobre a súa representación no conxunto nacional, así como polo custo real do posto escolar e pola situación dos profesionais, sendo moi receptivos, neste último caso, á elaboración dunha futura Lei da Función Docente.\nFSIE e Cidadáns pecharon o seu encontro coa disposición por ambas as partes de seguir mantendo contacto e traballar conxuntamente en todo aquilo que sexa beneficioso para a Educación en España.


A PELÍCULA «TEMPLARIO. O SEÑOR DE BEMBIBRE» AVANZA FIRMEMENTE COA REALIZACIÓN DUN PROTOTIPO PREVIO Á RODAXE PREVISTA EN 2011 | Academia Galega do Audiovisual\nA PELÍCULA «TEMPLARIO. O SEÑOR DE BEMBIBRE» AVANZA FIRMEMENTE COA REALIZACIÓN DUN PROTOTIPO PREVIO Á RODAXE PREVISTA EN 2011\nA produtora galaico-berciana BIERZO PARADISO presentou o pasado sábado en pase privado o primeiro prototipo da película Templario. O Señor de Bembibre; no curso dunha proxección e sesión de traballo destinada exclusivamente a persoas implicadas no proxecto. O prototipo analizado é o resultado das probas técnicas realizadas en novembro e que, en palabras do seu director, Valentín Carreira, «é o primeiro molde da película, que constitúe un paso firme no proceso de maduración deste ambicioso proxecto cinematográfico».\nO acto tivo lugar no Ouro de Roma de Carracedelo, e contou coa participación dun centenar de persoas: profesionais do cinema e a cultura berciana como o director Chema Sarmiento, a xornalista Yolanda Ordaz ou o escritor e filósofo Aniceto Núñez; boa parte do equipo técnico e artístico do prototipo, e institucións e autoridades que apoian desde o primeiro momento a posta en marcha da película: Concellos de Carracedelo, Bembibre, Priaranza, Deputación de León, Consello Comarcal do Bierzo e o senador Fidel Cerezales, entre outros. Como anfitrioa do acto, interveu a alcaldesa en funcións de Carracedelo, Amparo Vidal, quen manifestou en nome da corporación municipal o seu apoio á película.\nO director Valentín Carreira falou con emoción dun proxecto que quere «que O Bierzo, as historias e as paisaxes da nosa terra entren pola porta grande, e coa alfombra vermella, nas salas de cinema de España e de todo o mundo; que O Bierzo chegue en forma de película a millóns de espectadores.» Carreira sinalou ademais que o traballo realizado co prototipo «reafírmanos na convicción de que a película é posible, na vontade e na decisión de facela. Haberá que traballar duro, ninguén dixo que sexa fácil, pero é posible e ímolo a conseguir.»


Medidas de seguridade contra furtos | Consumer\nMedidas de seguridade contra furtos\nAs perdas por roubos repercuten nos consumidores\nAs empresas de distribución españolas perderon por causa dos furtos polo menos 1.700 millóns de euros no ano pasado, segundo o estudo “Prevención da perda descoñecida” que elaborou a Asociación de Fabricantes e Distribuidores. Este problema non incumbe só aos establecementos, senón tamén ao consumidor, xa que por mor dos roubos cada habitante paga, segundo os datos do Barómetro Europeo do Furto, 48,41 euros de máis. Este pago extra débese a que os establecementos incrementan os prezos para compensar as perdas polas subtraccións.\nO estudo da Asociación de Fabricantes e Distribuidores achega outro dato sorprendente: o 30% dos furtos cométenos os propios empregados. O 50% cométenos os clientes e o resto débese a erros de administración. O perfil típico do ladrón é un home de menos de 30 anos, cun traballo precario e unha conduta reincidente que se inclina pola roupa, a música, os embutidos ibéricos e a perfumaría. O cliente que rouba faino por un valor medio de 30 euros, mentres que cando é o empregado o que rouba, a cifra ascende aos 60 euros.\nAdemais dun perfil do ladrón tamén se pode definir a maneira en que se adoitan cometer os furtos. Segundo a Asociación Española de Codificación Comercial (AECOC), no 83% dos casos o hurtador pasa por caixa e abona algún produto á vez que esconde o produto roubado nalgunha peza de roupa ou en artigos do propio comercio, como o carro, a bolsa ou a cesta.\nDebido a esta situación, nos establecementos amplíanse as medidas de seguridade, o que supón, segundo o Barómetro do Furto, un investimento de 468 millóns de euros. Unha medida cada vez máis habitual é incorporar mecanismos dentro do propio envase para impedir o roubo. Con todo, os métodos antirrobo máis utilizados seguen sendo os circuítos pechados de televisión e a vixilancia electrónica dos artigos.\nNo entanto, non son todo datos negativos xa que de ano en ano este tipo de delitos vai diminuíndo. O 2005 foi o terceiro ano consecutivo de descenso do índice medio europeo de perda descoñecida como porcentaxe de facturación. Ademais, en España este tipo de delincuencia é inferior á media europea (26,4%). O noso país atópase en sexta posición por detrás de países como Reino Unido e Finlandia, sendo Noruega e Islandia os que máis sofren este tipo de delito.\nconsumidores establecementos hurtos-gl


CIG-Servizos consegue maioría absoluta de votos no almacén de Piadela, do Grupo Gadisa | Federación de Servizos\nComunicado da CIG-Servizos coruñesa:\nA empresa, ante a capacidade reivindicativa que introduciu a CIG nos almacéns desde que entrase hai tres anos no Comité de Empresa, facilitou a creación de candidaturas, abrindo as portas e fomentando a elaboración de alternativas á CIG chegando a propoñer candidatos para introducir nas distintas listas. Como sempre, propagou o medo, despediu candidatos da CIG e UXT e CC.OO. entraron no xogo prometendo cousas inverosímiles que nunca se atreverán a defender nunha mesa de negociación. A USO xa nin promete nada, limítase a recolle-lo voto dos que non poden supera-lo medo e dos que cren que a vida dos traballadores iría mellor sen sindicatos que os defendesen.\nOs traballadores souberon recoñece-lo traballo dos delegados da CIG que, a pesar da súa pouca experiencia sindical, lideraron a primeira folga do sector e introduciron por primeira vez o sindicalismo real no centro de distribución dunhas das empresas máis importantes da nación.\nOs resultados no colexio de especialistas foron os seguintes:\nNo colexio de técnicos, é dicir, nas oficinas centrais de GADIS, na cerna dura do grupo empresarial, onde os traballadores conviven día a día co patrón e cos seus máis achegados colaboradores é evidente que a CIG nunca poderá montar unha candidatura. Por iso se realizan as eleccións de maneira conxunta co almacén para poder así contrarresta-la capacidade reivindicativa do persoal dos almacéns, onde a CIG se consolida como forza maioritaria.\nNo colexio de técnicos e administrativos USO obtivo 4 delegados máis e UXT, un. Desta maneira a maioría do Comité corresponderalle formalmente a USO. En todo caso a CIG fará vale-los votos obtidos nos almacéns e utilizará con responsabilidade a maioría do apoio que lle deron os traballadores dos almacéns.


A Galiza libre que soñaban os antifranquistas da emigración e a censura dun artigo - Historia de Galicia\nGraffiti pintado nun muro de Sallent (Barcelona) que representa a loita dos guerrilleiros antifranquistas e do maqui / CC/Yeza\npor Redacción · 9 Feb, 2021\nGabriel Rei-Doval, profesor na University of Wisconsin-Milwaukee\nEsta recensión do segundo volume publicado polo doutor Bernardo Máiz foi silenciada pola revista Grial en 1990, cando o entusiasmo da transición autonomista ninguneaba o relato da memoria histórica. Tres décadas despois, e tras xacer inerte nunha gabeta do mugardés Lugar do Baño, esa recensión ve agora a luz.\nMÁIZ VÁZQUEZ, Bernardo. Memoria-Catálogo das Publicacións Galegas Antifranquistas. Edicións do Castro, Sada 1989. 228 páxinas.\nBernardo Máiz, autor de Galicia na IIa República e baixo o franquismo, sorpréndenos cunha compilación de documentos que deixan a unha banda a análise da historia oral para centrarse na documentación escrita; é pouco máis dun cento de publicacións periódicas das que reproduce a portada e fai un breve comentario en poucas liñas. A ordenación do material corresponde ós criterios xeográfico, cronolóxico e ideolóxico-profesional, por esta orde. Segundo o primerio, temos publicacións en zona republicana, do exilio e do interior. Polo segundo, establécense dous períodos, que teñen como corte 1966, momento no que comezan a agroma-las novas xeracións da oposición antifranquista, trala liquidación -física ou non- dos defensores da República. E, a partir do ideolóxico-profesional, hai publicacións da guerrilla, obreiras, campesiñas, estudantís, etc., dentro sempre das dúas coordenadas ideolóxicas que se deron: a esquerda nacionalista e a esquerda estatal.\nCada un destes criterios responde a perspectivas diferentes da en cada momento historia recente e presente, e tamén das correspondentes circunstancias vitais e análises da realidade. Así, por só ver un exemplo, a anarquista Galicia libre (20 de setembro de 1939) salienta “la lucha de Galicia por su libertad y por la subsistencia de España como nación madre de pueblos y de gloriosas tradiciones”; tamén El miliciano gallego (12 de xaneiro de 1937) pide seguir “defendiendo a Madrid para rescatar también la Galicia explotada y oprimida”. E mentres Nova Galiza (maio de 1938) di estar “ao servizo do esprito e da liberdade do povo galego”, Nueva Galicia (17 de maio de 1937) afirma que “luchando en Madrid aproximamos la liberacion de Galicia”. En contraposición con todo isto, Adiante (voceiro das Mocedades Galeguistas) afirmaba en 1951, case quince anos despois, que “conquerida a nosa independenza [de Galicia]” se poderán facer concesións; e en 1974 Galicia Emigrante. Unión do Pobo Galego chega a falar dos “movimentos dos países colonizados pola súa liberación nacional”.\nO que pretende salientar o profesor Máiz é “quen estaba con Franco, quen calaba, quen estaba contra Franco e quen nin estaba”. Así por exemplo, o PSOE non existiu de feito desde 1939 ata outubro de 1974; na década dos 60 pásase dun goberno de Ministerios militarizados a un despotismo ilustrado da tecnocracia do Opus Dei; o galeguismo interior converteuse nun culturalismo latente pois o seu anticomunismo lle impedía achegarse a unha única organización antifranquista; o nacionalismo galego dos 60 contrastaba pero non se opoñía ó obreirismo estatal, porque “se a loita antiditatorial era o motor o galeguismo estaba nela e ía impreganando tódalas manifestacións da disidencia”, o nacionalismo pasa do cenáculo elitista á entrada no sindicalismo en 1972; algúns dos políticos que gobernaron ou gobernan o noso Estado e a nosa Nación tiveron fortes responsabilidades no Réxime Franquista… Son opinións que sen dúbida fomentan a polémica, pero que se nos presentan necesarias nesta nosa amnésica sociedade de hoxe, e que enriquecen un cohesivo e significativo prólogo.\nO historiador Bernardo Máiz\nGalicia foi privada do caldo de cultivo entre o que tiñan que agroma-los nosos dirixentes; un país o noso que, salvo honrosas excepcions, non tiña ó final do franquismo líderes de envergadura… Outra das constantes reflexións, que o profesor mugardés ten explicado con máis detalle en traballos precedentes e que entronca coa desfeita que, a tódolos niveis, se produciu na sociedade galega; trauma tan importante cando un país se encontra en perigo de extinción.\n¿É lexítima unha sublevación contra os poderes emanados da vontade popular? ¿Éo a masacre franquista? ¿E as mortes subseguintes producidas polo bando republicano? Importante antinomia a da lexitimidade do poder, que o profesor Máiz resolve a favor dos frustrados e aniquilados pola violencia fascista. Onde xa aparecen dúbidas de que se adopte o enfoque correcto é no canto que se fai ó valor do soldado (neste caso republicano), concepto que hoxe semella en franca decadencia.\nEn calquera caso, hai que agradecer ó xa mellor especialista na guerra civil en Galicia que nos agasalle de novo con esta entrega de comunicación, porque a prensa é, ante todo, iso: comunicación, neste caso dun pasado histórico no que os estudosos ou non queren entrar ou se distancian tanto que non entenden nada. E non esquezamos que remexendo e lendo nos textos é como poderemos adoptar unha opinión propia e persoal da historia. Como diría Sartre, “a cultura e a información libre non son luxos senón armas contra a estupidez e a brutalidade”, a estupidez dun Grande Irmán à la Orwell que impón a súa versión dos feitos e que destrúe brutalmente o pasado colectivo e persoal, ese que, de esquecérmolo, estamos condenados a repetir, máxime nun mundo do que estamos ausente e no que xa son os satélites quen transmiten a correcta versión da información, única para tódolos países… Afortunadamente, algúns comezan a pensar en construírmos un nós e deixar así de recibi-los partes históricos a partir do Intelsat da fría e distante estepa mesetaria.\nTemas: antifranquistacensuraemigración Bernardo MáizFranquismoGabriel Rei-DovalGrialrecensión\nA CRMH pide unha fronte común na Coruña contra os crimes da ditadura franquista\nFerrol, do cabalo de Franco á homenaxe aos alcaldes e concelleiros asasinados polo franquismo\nSeguinte Un futuro turístico para unha das árbores máis impresionantes do corazón de Galicia?\nAnterior Vicente Risco e o Romanticismo Negro


«Hoxe podemos expresarnos en galego grazas a todos eles»\nCarballo: «Hoxe podemos expresarnos en galego grazas a todos eles»\nO cemiterio de Salto, en Vimianzo, acolleu un acto para o fomento do uso do galego nos actos fúnebres\nVimianzo avoga polo galego nos actos fúnebres\nConcello de Vimianzo e Asociación de Funcionarios para a Normalización Lingüística promoveron o acto celebrado onte no cemiterio de Salto, unha iniciativa para o fomento do uso da lingua galega nos actos fúnebres que serviu, ademais, para lembrar á mestra Carmen Neira Marcos e para cambiar a súa lápida por unha neste idioma. Descubriuse, asemade, unha placa no camposanto coa lenda «Na memoria de todas as persoas que aquí xacen, porque grazas a elas Galicia segue a ter lingua e cultura de seu». Os veciños presentes, pola súa banda, puideron asinar unha acta de derradeiras vontades na que expresaban o seu desexo de que os actos fúnebres relacionados co seu pasamento se leven a cabo en galego.\nManuel Antelo, alcalde, tivo un recordo para toda aquela xente que «en circunstancias moi difíciles», defendeu a nosa lingua. «Grazas a todos eles hoxe en día podemos expresarnos en galego», afirmou. Citou, por exemplo, ao poeta Manuel María: «Pelexou e saíu adiante». Elixiu un poema del, A fala, para expresar aquilo que o acto de onte pretendía e que moi ben se pode resumir nos versos «Renunciar ao idioma é ser mudo e morrer. Precisamos a lingua se queremos vencer».\nAntelo lembrou á docente como unha profesional da educación á que lle tocaron tempos escuros: exerceu na localidade entre o 1946 e o 1986, sendo unha máis da vila, malia non ter nacido alí. O poema de Rosalía Negra sombra, na voz de Irma Macías, de Reparada (Salto), suscitou os aplausos dos presentes. Non foi a única intervención artística. «Nesta parroquia nacemos, vivimos e morremos en galego durante séculos. Os que están aquí foron os depositarios, cultivadores e transmisores dunha lingua dende tempo inmemorial. Hoxe, a asociación Neria Marcos quere sumarse á súa homenaxe por seren valedores inocentes dun patrimonio de valor incalculable e eterno. E pretendemos personalizar esa homenaxe nunha persoa que foi un exemplo para nós. Sen os saberes que nos transmitiu Carme Neira Marcos non seriamos quen de ser conscientes de todo o que significamos e todo o que pretendemos legar para os que veñen detrás. Por iso hoxe a tomamos como exemplo para que as xeracións presentes e futuras contribúan a normalizar tamén o galego nos lugares destinados á última memoria. Esta lingua morna, que tanto nos ten acubillado, merece permanecer en letras de mármore. Se nacemos en galego, tamén queremos morrer en galego», dixo Teresa Ferreira, presidenta da asociación Neira Marcos.\nVimianzo Normalización lingüística Manuel María


Netflix e HBO deben adicar o 5% dos ingresos en España a cine ou series europeas\nEuropa Press 06 noviembre 2020 22:20 h.\nCine netflix HBO Amazon Prime Video\nO Goberno obrigará a plataformas internacionais de vídeo en streaming como Netflix, HBO ou Amazon Prime Vídeo a destinar o 5% dos seus ingresos xerados en España a financiar obra audiovisual europea, sexan cinema ou series. É a principal novidade do anteproxecto de Lei Xeral de Comunicación Audiovisual.\nO texto establece que os prestadores cunha facturación xerada polos seus servizos en España superior a 50 millóns de euros ao ano deberán destinar o 5% a obra audiovisual europea ou ao Fondo de Protección da Cinematografía. Ademais, desa cantidade, un mínimo do 70% dedicarase a financiar obras independentes e un mínimo do 40% a financiar películas independentes, en calquera das linguas oficiais de España.\nNo caso dos que xeren unha facturación en España inferior a 50 millóns ao ano e superior a 10 millóns, deberán adicar o 5% dos ingresos a obra audiovisual europea, compra de dereitos de obra audiovisual europea ou á contribución ao Fondo de Protección da Cinematografía. O 70% débese destinar a financiar obras de produtores independentes.\nDoutra banda, os prestadores do servizo televisivo lineal reservarán a obras audiovisuais europeas o 51% do seu tempo de emisión. O 50% desta porcentaxe será para linguas oficiais en España e, deste, o 10% reservarase a obras de produtores independentes.\nAs plataformas en streaming deberán reservar un 30% do seu catálogo a obras europeas, e o 50% desa cantidade para obras en linguas oficiais. Respecto á publicidade en aberto haberá un máximo de 144 minutos entre as 6.00 e as 18.00 horas, e un máximo de 72 minutos entre las 18.00 y las 00.00 horas.\nNetflix e HBO deben adicar o 5% dos ingresos en España a cine ou...


Detido en Madrid o presunto máximo responsable da mafia calabresa - g24\nnull Detido en Madrid o presunto máximo responsable da mafia calabresa\n05/08/2021 12:55 Tempo estimado: 2 min\nAxentes da Policía Nacional, nunha operación conxunta cos Carabinieri de Italia, detiveron en Madrid a Domenico Paviaglianiti, considerado máximo responsable da Ndrangueta, a mafia calabresa. Trátase dun dos prófugos máis buscados de Italia e foi localizado en Madrid con documentación portuguesa falsa, seis teléfonos móbiles e case 6.000 euros en efectivo.\nSegundo informaron a Efe fontes xurídicas, o detido foi posto este mércores a disposición do Xulgado Central de Instrución número 1 da Audiencia Nacional, cuxo titular, Alejandro Abascal, decretou para el prisión provisional.\nPaviaglianiti xa foi condenado en 2005 a 30 anos de prisión, sentenza que foi recorrida ante a xustiza española co fin de evitar a extradición. Durante aqueles anos, circulaba nun vehículo blindado e as súas actividades delituosas centrábanse, presuntamente, no tráfico de drogas e armas. A investigación, que se desenvolveu ao longo deste ano, detectou que parte da familia deste mafioso estaba en Barcelona onde se refuxiou durante uns meses ata o seu traslado a Madrid. Unha vez na capital, cidade onde fixara a súa residencia, e tras varias pescudas, foi localizado e detido nunha acción conxunta coas autoridades italianas.\nO arrestado é, a xuízo dos investigadores, un dos máximos expoñentes do crime organizado en Calabria, segundo informa a Policía Nacional. No momento do seu arresto, portaba unha importante cantidade de diñeiro, seis terminais móbiles e documentación falsa para tratar de eludir a acción da xustiza. Así mesmo no rexistro do seu domicilio, os axentes interviñeron outros cinco terminais telefónicos.\nPaviaglianiti está considerado como un dos prófugos máis buscados de Italia; acúsano no seu país da morte dun home, feito polo cal o condenaron a unha pena de 16 anos de prisión, dos que queda pendente o cumprimento de 11 anos e oito meses. A investigación, no marco da operación Rosa dos ventos, foi desenvolta de forma conxunta polas autoridades españolas e italianas, co apoio da fiscalía de Boloña e en colaboración coa Audiencia Nacional.


Para ascender hai que crer - Carlos Alberto Sánchez - Nós Diario - Diario de intereses galegos\n09:04 do 25 de febreiro de 2019\nAo Dépor hai algo moi importante que lle falta. Crer que pode ser líder. E por aí se explica o que se ve do equipo de Natxo González en moitos momentos da temporada. Desde esta columna de opinión, cando comezou o campionato, non se entendían as mensaxes timoratas e pouco claras que saían desde dentro da caseta sobre o obxectivo do Deportivo ó comezo da temporada. Seguen sen entenderse. Pero son a explicación de que desde o principio o Dépor, de portas para dentro, só cre a medias. Por esixencias da mochila económica, cento sesenta millóns de euros de débeda acumulada que é a que carga ás costas a nova directiva do club, non cabe outra ó equipo que apostar polo ascenso directo. É unha cuestión de supervivencia.\nO Dépor é o segundo club da Segunda División con máis cartos para gastar en xogadores. Pero en toda a temporada, en vinte e sete xornadas disputadas, só en unha conseguiu estar en postos de ascenso directo. En ningunha delas alcanzou o primeiro posto da clasificación.\nOutra vez, o equipo de Natxo tivo a oportunidade de estar en postos de ascenso, e outra vez non o conseguiu. Outra vez, os erros á hora de definir ante a portería rival. Quique González, Borja Valle erraron ocasións clarísimas. Outra vez Fede Cartabia non sobresaíu sobre o resto, malia ter calidade para iso. A falta de acerto non é unha cuestión de sorte ou de puntería. É unha cuestión de cabeza, de mentalidade, fortaleza mental.\nEsta semana vimos como un adestrador é capaz de gañar un partido desde a banda coas súas decisións\nO Dépor con seguridade quere gañar cada un dos seus compromisos de Liga. Pero non chega con querer. Hai que demostrar que se quere, que se pode. Ao Dépor fáltalle psicoloxía, forza, cerebro, ser moito máis aguerrido -sen violencia-. Os de Natxo non saen enchufados ó campo, ou perden esa fortaleza ó longo do partido. Esa psicoloxía é un plus que o Dépor acusa e que fai que non peche os partidos. É unha cuestión que vai máis alá dos partidos. A mentalidade gañadora é un intanxible que hai que traballar tamén durante a semana. Giménez, o meta deportivista, a golpe de semana previo a xogar en Málaga, apuntaba a esa falta de mentalidade necesaria para rematar os partidos co obxectivo que se persegue.\nA tres minutos para o final do encontro, co Dépor envorcado ao ataque, co Málaga pechado atrás, Natxo González sacou do terreo de xogo a Borja Valle e substituíuno por Somma. Un dianteiro por un central. Ese tipo de decisións por parte do técnico son as que indican cal é a correa de transmisión que hai dentro da caseta. Esta semana vimos como un adestrador é capaz de gañar un partido desde a banda coas súas decisións. Fíxoo o Cholo Simeone na Champions ante a Juventus. Sobráronlle os xestos de despois. A Natxo fáltalle testosterona á hora de tomar decisións. Está gañando a pulso o título de amarrategui. Primou sobre o técnico a defensa de sumar un punto e seguir en postos de promoción, baixando á quinta praza porque o Granada sumaba si ou si esta xornada pola desaparición do Reus, que a de ir a por todas e poñerse segundo, en posición de ascender directamente.\nEse é o resumo de Málaga. Para ascender hai que crer. Para gañar hai que ter mentalidade de ir a polo partido. Para marcar hai que arriscar.\nHaberá quen faga moitas lecturas positivas do empate. É certo que o Dépor sigue sumando, que na segunda volta non perdeu ningún partido. Que ten o factor numérico a favor en canto á diferenza de goles. Que o equipo está en postos de promoción e moi preto de alcanzar a segunda ou a primeira praza do campionato.\nCada vez hai máis equipos soñando co mesmo obxectivo que o Dépor por non saber dar con rotundidade unha machada ó campionato\nO final da Liga vese no horizonte. As xornadas consómense pouco a pouco. Cada vez hai máis equipos soñando co mesmo obxectivo que o Dépor por non saber dar con rotundidade unha machada ó campionato.\nO Dépor saca bos resultados, pero non resultados brillantes. Por mor diso o manexo do campionato se aperta semana a semana.\nO Dépor está a tempo de mudar de pensamento, pero teno que facer xa. Agora que ten tres partidos en Riazor é a hora e o momento para demostrar que presenta candidatura de forma innegable ó ascenso directo.\nAxudará que apareza xa no once do equipo Carlos Fernández. O equipo necesita como o comer un dianteiro fresco e coa menta máis despexada.


Santiago recupera as festas da Ascensión tras o ano suspendido pola COVID - Praza Pública\nMúsica tradicional polas rúas de Santiago no inicio das festas da Ascensión de 2021 © Concello de Santiago\nCoas recomendacións de máscara, xel e distancia de seguridade na primeira páxina do programa festivo e con eventos adaptados ás precaucións da pandemia, pero a Ascensión está de volta. As festas máis picheleiras regresan neste 2021 cun programa aínda condicionado pola COVID e tamén pola meteoroloxía, pero así e todo presente tras a suspensión de 2020, obrigada pola propia pandemia.\nAs gañas de que retornasen as festas que a veciñanza de Santiago considera máis súas observáronse na alta demanda dos convites para os concertos e actividades ao aire libre, con prazas limitadas para cumprir a normativa sanitaria. O concerto da noite do propio Día da Ascensión (este 13 de maio, festivo en Compostela) que encabeza Andrés Suárez, o concerto de De Vacas programado para o día 14 ou o o de Maria Arnal e Marcel Bagés, do día 15, son algunhas das citas festivas que esgotaron a billeteira.\n(1 de 2) 🔝📢 Eventos da #Ascensión21 que teñen os seus convites esgotados! 🧾👇\n✅ Concerto Únicos @Cadena_Dial\n✅ #Teatro: "Crónica dunha heterosexual insatisfeita"\n✅ Paseos guiados: Emilia Pardo Bazán\n✅ Teatro: "Principiantes. ¿De qué hablamos cuando hablamos de amor?" pic.twitter.com/dttndoudPr\n— Concello de Santiago (@PazodeRaxoi) May 12, 2021\nMentres o Concello compostelán recomenda seguir as súas redes sociais para estar ao tanto das novidades sobre as entradas, veciñanza e visitantes ollan ao ceo para ver se a chuvia respecta unha Ascensión que aínda non pode ter as clásicas atraccións e feira na Alameda, pero na que si están previstas as tradicionais alboradas, o torneo de chave, actuacións de grupos e baile tradicional ou o concerto da Banda Municipal. Tamén se inclúe no programa outros eventos, como a entrega dos premios Follas Novas do libro galego. Todo ata o domingo, día 16.\n"Esperamos que esta sexa a última Ascensión que se celebra en condicións de pandemia"\nEspazos emblemáticos da cidade como a Praza do Obradoiro ou a Praza da Quintana son os centros dunha festa que este ano leva ao seu cartel unha representación dunha antiga atracción de feira, A sorte do paxariño. Lembra o edil de festas de Santiago, Gonzalo Muíños, que o paxaro "saía da gaiola a petición dos veciños e collía un papeliño cunha pensaxe de boa ventura".\nCon este símbolo, sinala, o Concello quere representar o desexo de que "esta Ascensión veña chea de bos desexos" e "sexa a última que se celebra en condicións de pandemia". De ser así, en 2022 volverán citas clásicas como a festas dos maiores e a feira cabalar. Mentres, sinala, o consistorio seguirá "facendo actividades de xeito seguro".\nCartel das Festas da Ascensión deste 2021 © Concello de Santiago\nO ecosistema do Sinsal mantense malia a COVID: a música contemporánea soa mellor en San Simón\nO Sinsal Esencial 2021 volveu á Illa de San Simón dous anos despois e achegou propostas como as catalás Tarta Relena ou a compostelá Elba nunha edición que contou co peche da artista Rigoberta Bandini\nUnha ducia de bandas galegas no Festival Noroeste da Coruña\nBala, Baiuca, Ataque Escampe ou Triángulo de Amor Bizarro, no cartel dun Festival Noroeste adaptado ás restricións da pandemia polo que tamén pasarán, do 6 ao 8 de agosto, grupos e artistas como Javiera Mena, Mujeres, Zahara ou Marlango


Pecíolos e raíces\nprincipal Rúbrica Tendencia / Tendencias\nA "pirámide de xenes" dá resistencia ás patacas ao tizón tardío\nCada ano, moitos produtores de patacas rusos perden parte da súa colleita debido ao tizón tardío. O axente causante do tizón tardío ten unha variabilidade xenética moi alta, o que lle permite constantemente ...\nMercado "Yaroslavl Farmer". Rendible e saboroso\nComo podes vender os teus produtos a unha pequena granxa se os compradores non queren ir a mercados e feiras no medio da pandemia? Únete forzas ...\nEstá previsto asignar ata 140 millóns de rublos a centros agrícolas innovadores\nOs institutos científicos e universidades de Rusia poden gañar ata 140 millóns de rublos. durante catro anos para crear centros de reprodución de sementes e reprodutores ...\nO Ministerio de Agricultura propón apoiar a produción de produtos ecolóxicos\nEn marzo, a Duma estatal pode considerar na primeira lectura un proxecto de lei sobre produtos agrícolas con características melloradas - produtos orgánicos. A Duma do Estado de marzo pode ...\nOs expertos prevén un aumento da área de aplicación de produtos fitosanitarios en Rusia\nA área de aplicación de pesticidas da empresa "August" en termos dun tratamento único converteuse nun récord. Montaba uns 48 millóns de hectáreas. Nese ...\nEnquisa agroquímica robótica\nAs tecnoloxías dixitais de investigación do solo axudan ao produtor agrícola a maximizar o potencial natural da fertilidade do solo. Ao mesmo tempo, a esencia das tecnoloxías dixitais é crear ...\nRosselkhozbank e "Magnit" apoiarán aos agricultores\nRosselkhozbank e a cadea de venda polo miúdo Magnit asinaron un acordo dirixido a apoiar e promover produtos agrícolas en cadeas de tendas. Como parte dunha articulación ...\nAzbuka Vkusa analizou as tendencias alimentarias para 2021\nYekaterina Lomakova, vicepresidenta de actividades comerciais de Azbuka Vkusa, destacou os posibles vectores de cambios nas preferencias dos consumidores no próximo ano 2021. Máis experimentos ...\nA Asemblea Xeral das Nacións Unidas proclamou 2021 o Ano Internacional das froitas e verduras\nO secretario xeral das Nacións Unidas, Antonio Guterres, na súa mensaxe sobre este tema, sinalou que as froitas e verduras son ...\nProbas agroecolóxicas comparativas de variedades modernas de patacas de selección nacional e estranxeira\nEvgeny Simakov, investigador xefe, xefe do departamento da piscina xenética experimental de patacas, institución científica orzamentaria do estado federal "FRITS of Potatoes" A.G. Lorkha ", doutor en Ciencias Agrarias, profesor One ...


MESTURAS: A DAY IN THE LIFE OF AFRICA\nPublicado por MESTURAS los 4/15/2007 11:46:00 pm\nDedicamos esta entrada ao segrel do penedo e a todas as compañeiras e compañeiro de AGABEL, para poñer a proba o seu coñecemento/descoñecemento da xeografía africana e, sobre todo, para agradecer o seu apoio a esta bitácora que non fixo máis que empezar. Bicos e grazas desde o Sánchez Cantón\n16 April 2007 at 01:17\nPara que comprobedes a miña fidelidade, aquí estou eu, disfrutando de “A Day in Africa” recen colgado do voso extraordinario blog. É unha marabilla, pero o que non podía imaxinar era a dedicatoria.\nGraciñas e a seguir aloumiñando o noso espírito.\nPD:Espero vervos no I Premio Espiral!!\n16 April 2007 at 02:05\nPois que é ben interesante este blog, as fotos africanas son impresionantes e moitísimas, ánimo sanchez canton\n16 April 2007 at 22:49


EQUIPO DE DINAMIZACIÓN DA LINGUA GALEGA: 2020\nHoxe conmemoramos o Día Internacional contra a Violencia de Xénero, por iso poñemos á vosa disposición “A Historia dos bonobos con lentes” de Adela Turín.\nComo vimos, os bonobos e as bonobas tiñan un status moi desigual: eles comían o que elas recollían; eles viaxaban, aprendían e modernizábanse pero non aceptaban que elas evolucionaran... Pensades que hai tarefas que só poden facer os bonobos e outras que só poden facer as bonobas?\nPublicado por Equipo de Normalización Lingüística ás 19:51 Ningún comentario:\nXoguemos ás adiviñas!\nAquí deixamos unhas adiviñas sobre o outono. Trata de adiviñalas todas: escribe as túas respostas co nome e curso nos comentarios. A finais de mes poñeremos as respostas.\nAdiviña 1: Adiviña 2 :\nNo aire se cría; Redondiña,\nno aire se ten; moreniña,\nbota unha risada pódese comer crúa;\ne perde todo o que ten. asada ou cocidiña.\nQue cousa é que asubía sen boca, corre sen pés, pégache no cara pero non o ves?\nSe coñeces máis adiviñas sobre o outono, non dubides en deixalas en comentarios.\nPublicado por Equipo de Normalización Lingüística ás 18:24 2 comentarios:\nHoxe e mañá no centro... celebraremos o Samaín!\nSamaín signica fin do verán, principio do inverno. Iso é precisamente o que celebraban os celtas hai máis de tres mil anos na noite do 31 de outubro ao 1 de novembro: o fin da tempada de colleitas e o inicio do novo ano celta. Era un momento de transición no que as ánimas dos mortos volvían a este mundo, algunhas con boas intencións e outras con non tan boas.\nPublicado por Equipo de Normalización Lingüística ás 16:53 Ningún comentario:


X Encontro, Carril 2011. Mañán comeza o Encontro - Culturmar\nCulturmar > Novas > X Encontro, Carril 2011. Mañán comeza o Encontro\nX Encontro, Carril 2011. Mañán comeza o Encontro\nMañán comeza oficialmente o X Encontro de Embarcacións Tradicionais de Galicia. Custou chegar ata aquí, de todos é sabido que o orzamento este ano é reducidísimo, pero mañán empezarán a chegar 151 barcos a Carril.\n151 barcos son os apuntados neste momento, e sabemos que sempre aparecen algúns a última hora. Unha flota de 150 barcos é importante, non se reune así como así, pero si estes barcos son de tipo tradicional, entón a cousa é ainda máis meritoria. Non hai outro evento de similar tamaño na Península Ibérica.\nHaberá como noutras ocasions mostra de oficios, animación de rúa, actividades infantís, exposicións, documentais, música, etc.\nO programa de mañán prevee a inauguración oficial para as 19:00 horas.\nA pesar da reducción do financiamento, os organizadores e o pobo de Carril, fixeron todo o posible e o imposible para que este Encontro teña a mesma dignidade que os outros nove anteriores. A pesar de ser este un Encontro de resistencia, entre todos faremos que este sexa lembrado como o mellor Encontro.\nVinde a Carril!\n4 cometarios sobre “X Encontro, Carril 2011. Mañán comeza o Encontro”\num socio desamparado di:\n30/06/2011 ás 8:15 p.m.\nNon é grave a denuncia que vos consta da asociación Barcas do Minho con respecto aos novos membros da federación: A CASA DO BARQUEIRO? Non vale dicir que é un asunto interno da asociación, entendo ca Federación debe velar polos membros e xa vos consta as irregularidades dos citados individuos\n30/06/2011 ás 9:12 p.m.\nO grave é que desde a xunta directiva da federación se silencie o que pasou como se indica no correo enviado ós colectivos hoxe, o colegueo cos da casa barqueiro que non son membros da federación, mentres se censura o correo que envia unha asociación federada como é barcas do minho. a xunta directiva debe dar explicacións, pois non todo e festa e merendiña cos amigos…\n01/07/2011 ás 8:15 a.m.\nA Xunta Directiva está nestes momentos moi ocupada en facer que os Encontros saian para adiante, como están facendo os organizadores e centos de membros dos colectivos da FGCMF.\nNa proxima asamblea terase oportunidade de presentar as queixas que se queiran e pedir as explicacións que se precisen.\nO aluno di:\n02/07/2011 ás 10:24 p.m.\nUnha mágoa que os trinta segundos que estás perdendo en dar resposta a uns comentarios anónimos non os empregues para falar cunha asociación federada, en contestar ao correo ou en redistribuir as comunicacións que chegan a colectivos. Será que te sentes aludido polo da censura?


A maridaxe da pescada de Burela como parte da súa promoción |\nHome Actualidade A maridaxe da pescada de Burela como parte da súa promoción\nBurela, 24 de maio, 2021. A Organización de Produtores Pesqueiros de Lugo presentou nesta mañá no Centro Superior de Hostalería de Galicia un novo proxecto de promoción gastronómica e turística nacido da maridaxe perfecta entre a Pescada do Pincho de Burela e diferentes produtos gastronómicos doutras comunidades autónomas.\nTrátase dun novo produto turístico creado a partir da unión da calidade da Pescada do Pincho de Burela coa gastronomía doutras zonas de España, neste caso os viños de Castela e León.\nA Conselleira do Mar da Xunta de Galicia, Rosa Quintana, presidiu o acto acompañada pola Directora de Turismo de Galicia, Nava Castro, e representantes da Organización de Produtores Pesqueiros de Lugo, de Armadores de Burela e da consultora Valora, empresa encargada de poñer en marcha o proxecto.\nSergio López, xerente de OPP Lugo, explicou que “non se trata só dunha nova campaña de promoción, senón de abrir un novo camiño, creando un produto mixto entre gastronomía e turismo, xerando alianzas gastronómicas e turísticas coa Pescada de Petisco de Burela como protagonista”.\nBurela asume o proxecto de maridar a súa Pescada do Pincho cos viños de Castela-León, apoiándose en catro conceptos base: a orixe (a pescada europea e a frota e lonxa do porto de Burela), a arte de pesca (anzol), o sabor (múltiples posibilidades gastronómicas da pescada) e a saúde (OPP Lugo promociona a súa “fórmula da felicidade” P= S, comer peixe é igual a saúde por sabor elevado a infinito).\nJulio Sánchez, director da consultora Valora, explicou que “o proxecto conta con accións en catorce concellos, con dezaoito experiencias turísticas e vinte e nove axentes implicados, desde a orixe en Burela ata o seu destino nas principais cidades e mercados de Castela e León, como Burgos, Valladolid ou León”.\nPreséntase un concepto de “Roteiro de Maridaxe Gastronómica e Turística” con experiencias gastroturísticas neste caso entre Galicia e Castela e León, para o que se traballou cos axentes crave en ámbalas comunidades, tanto públicos como privados: institucións (Turismo, Xacobeo, Mar, Rural, Vitartis…) e aloxamentos ou empresas de restauración (Paradores, hoteis, restaurantes, adegas, distribuidores, cociñeiros…).\nNava Castro, Directora de Turismo de Galicia, valorou moi positivamente esta iniciativa, dentro da enorme importancia que a gastronomía ten para o turismo de Galicia. Destacou a pescada de Burela como exemplo de produto de primeira calidade que se debe poñer en valor e dar a coñecer a través de iniciativas como este roteiro, que xunta distintos produtos gastronómicos co turismo.\nIgualmente felicitou a OPP Lugo e Absa por esta iniciativa que agrupa a entidades públicas e privadas e convidou á Pescada de Burela a participar na experiencia do pasaporte gastronómico que se está deseñando entre Galicia e Castela e León.\nRosa Quintana, Conselleira do Mar da Xunta de Galicia, felicitou unha vez máis a Burela polo carácter sostible da súa actividade pesqueira e sobre todo como promotores de múltiples iniciativas de promoción do consumo de peixe, en concreto da pescada de pincho, exaltando unha arte de pesca tan selectiva, sostible e respectuosa co medio ambiente como o anzol.\nTamén resaltou os datos de Burela, principal lonxa de Galicia en pescada de pincho e segunda lonxa da comunidade por volume de facturación.\nA conselleira incidiu en que a promoción dos produtos do mar tanto en Galicia como no exterior permite dar a coñecer as bondades dos peixes e mariscos galegos, o que favorece que aumente a súa demanda e se impulsen os ingresos para as frotas que os capturan.\nO acto terminou cunha degustación do produto protagonista a cargo do recoñecido chef Iñaki Bretal, estrela Michelín e unha das figuras máis destacadas da actual cociña galega. O cociñeiro, con restaurantes en Pontevedra (“O Eirado da Leña”) e Lugo (“Anda”), e que xa colaborara noutros proxectos gastronómicos de OPP Lugo e Absa Burela, elaborou dúas receitas: “Merluza de Burela lima limón” e “Merluza de Burela á galega, crema de cachelos e allada”.\nBretal valorou a importancia da pescada para a gastronomía galega grazas á súa versatilidade e múltiples posibilidades que ofrece, tanto nas preparacións máis tradicionais como noutras presentacións máis innovadoras. Destacou a pescada de pincho como un produto ideal para calquera tipo de evento, sobre todo en banquetes e actos de tipo social.


Para o BNG é prioritario reforzar a sanidade pública, a desescalada galega pacta e acordo de reconstrución - Novas - BNG - Bloque Nacionalista Galego\nPontón pide a Feixóo que “faga os deberes” para garantir un des-confinamento seguro tomando como referencia as comarcas e distinguindo entre rural e urbano\nAcusa ao xefe do Executivo de fuxir do Parlamento mentres leva 21 roldas de prensa na TVG e pide que compareza semanalmente: “Non se pode gobernar desde unha pantalla de televisión”\n27 abr. 2020 - 15:16\nO BNG formulou, tras a reunión da Executiva nacional, tres prioridades en relación á crise do coronavirus no momento actual da pandemia: des-confinamento adaptado á realidade de Galiza e pactado no Parlamento, reforzar o sistema público de saúde, -en particular a atención primaria-, e un acordo de país para a reconstrución económica e social. A portavoz nacional, Ana Pontón, explicou en rolda de prensa os detalles desta tripla proposta.\nNo relativo ao des-confinamento, o Bloque aposta pola “precaución” para que a desescalada sexa segura “e evitar dar pasos atrás botando por terra o conseguido con tanto esforzo”. Sen opoñerse a que existan criterios xerais pactados, o Bloque recalca que as decisións das medidas a tomar para ir recuperando a normalidade “deben tomarse no ámbito galego porque hai un maior coñecemento das nosa propia realidade”.\nNeste sentido, a nacionalista reprocha a Feixóo “que se esconda tras o mando único” en lugar de liderar como presidente da Xunta a toma de decisións para un des-confinamento que, en todo caso, ten que acordar coas forzas políticas e axentes sociais. O BNG apunta algún criterio, como que a escala de referencia “debe ser comarcal e distinguir a realidade rural da urbana”. En todo caso, o prioritario é que sexa seguro e para iso urxe que as máscaras sexan de uso obrigatorio e distribuídas de xeito gratuíto, así como a realización de test masivos e a dotación de persoal necesario para facer un seguimento do virus entre a poboación.\n“Pode Feixóo garantir que vai haber máscaras, test e persoas para facer o rastrexo de casos que se detecten? Ter os deberes feitos desde Galiza é clave para facer un des-confinamento seguro”, alegou Pontón.\nPara apuntalar o sistema público de saúde, o BNG pon sobre a mesa medidas concretas, empezando por un plan de reforzo da atención primaria de 200 M€, por ser esta a máis prexudicada pola década de recortes do PP. Igualmente, garantir test e material de protección para o persoal sanitario e recuperar as xerencias de atención primaria con capacidade operativa e orzamento propio. “Unha das ensinanzas que nos deixa este virus é que precisamos un sistema sanitario público robusto para enfrontar esta pandemia e as que poidan vir no futuro, por iso é prioritario reverter os recortes e privatizacións e nesa liña hai que traballar”, argumentou a portavoz nacional.\nNo ámbito económico e social os efectos están a ser tan devastadores que o Bloque propón un acordo de País para a reconstrución económica e social. “Unha actuación política solvente debe anticiparse e definir os piares dun novo modelo para a Galiza post-COVID19 porque os efectos desta pandemia non poden abordarse desde a rutina senón con políticas excepcionais acordes co desafío”, indicou Pontón.\nReforza capacidade de decidir\n“O neoliberalismo e os seus dogmas fracasaron, e desta crise non se vai saír nin con recortes nos salarios da clase traballadora, nin con recortes na capacidade do sector público senón apostando por un novo paradigma que pasa por reforzar as políticas públicas e por reforzar a capacidade de decidir desde Galiza sobre aqueles asuntos que claves para o nosa economía, pasan por apostar por un novo modelo produtivo”, explicou a líder do Bloque.\nEse acordo de País, con todas as forzas políticas e cos axentes económicos e sociais, debe estar inspirado por cinco principios: defensa do sector público como motor de desenvolvemento económico e garante da xustiza social; impulsar o tecido produtivo; aposta estratéxica pola ciencia e o coñecemento; fortalecer os servizos públicos e solucións ao cambio climático.\n“Con estes principios, Galiza ten futuro”, recalcou. E nesa reformulación de paradigma, o Bloque non descarta a intervención de sectores estratéxicos, como por exemplo o enerxético, “desde logo o que non podemos e facer unha intervención pública para nacionalizar as perdas como a que supuxo o rescate bancario, senón para preservar emprego digno”, explicou.\nContra o confinamento democrático\nPontón aproveitou a comparecencia para volver denunciar o “confinamento democrático” imposto por un presidente da Xunta fuxido do control parlamentario mentres se prodiga na televisión pública.\n“O BNG considera que no medio dunha pandemia o Parlamento ten que estar traballando a pleno rendemento para axudar a saír da crise, non pode estar a medio gas, nin pode estar atado polo PP. Desde que se declarou o Estado de alarma, Feixóo compareceu unha vez no Parlamento e 21 veces na TVG, 21 a 1”, recalcou a líder nacionalista.\n“Non podemos ter un telepresidente, non se pode gobernar Galiza desde unha pantalla de televisión, Feixóo ten que vir ao Parlamento para dar explicacións, para escoitar as propostas e as medidas que propoñemos as forzas políticas. E debe comparecer non de xeito puntual senón unha vez a semana mentres dure o estado de alarma e o estado de emerxencia sanitaria. Nesta crise, o PP ten que deixar o oportunismo e o cinismo político que lle leva a Feixóo a facer en Galiza xusto o contrario do que o seu xefe filas, Pablo Casado, reclama en Madrid.\nPor iso os grupos parlamentarias, explicou, fixeron unha proposta conxunta de funcionamento da Deputación Permanente, -remitida ao grupo parlamentario popular e rexistrada na Cámara-, para que o Parlamento se poña a traballar ao 100% para paliar as dramáticas consecuencias do coronavirus, tanto no sanitario, como no económico e no social”, concluíu.


Prohíbese o tabaco en Disney -\nProhíbese o tabaco en Disney\nDisney prohibirá o tabaco en todas as súas películas que estean dirixidas a nenos. Esta decisión afectará a todos títulos do estudo, incluídos os de Marvel, a menos que sexa historicamente necesario. O presidente do estudo, Bob Iger, asegurou que estará «absolutamente prohibido» fumar.\nIger foi o encargado de anunciar esta noticia durante a reunión de investidores do estudo. O presidente de Disney respondeu á pregunta dun asistente preocupado por este tema. Iger comprometeuse a acabar co tabaco nas películas que obteñan unha cualificación PG-13 (non recomendado para menores de 13 anos) ou inferior, é dicir, para todos os públicos.\n«Creo que é o correcto», comentou sobre a recente decisión, da que quedarán exentas as películas que se centren nun personaxe histórico que sexa coñecido pola súa afección a fumar, como é o caso da próxima cinta sobre Abraham Lincoln.\nComentarios (0) - Categoría Xeral - Publicado o 16-03-2015 21:37


+60 online: Coñecendo as emocións Afundación\n05-10-2021 30-11-2021 +60 online: Coñecendo as emocións Coñecerás e comprenderás o proceso emocional e adquirirás habilidades e estratexias sobre como xestionar as emocións na túa vida cotiá para mellorar o teu benestar Google Classroom +60 . (A Coruña) Afundación socioculturales@afundacion.org Europe/Madrid public true Engadir o calendario\nNesta primeira sesión empezaremos a afondar no mundo das emocións: que son, por que son importantes na nosa vida e, sobre todo, que podemos facer para fomentar a conciencia propia sobre o noso estado emocional.\n2. Comprensión emocional – Enténdome, logo existo\nNesta segunda sesión traballaremos a comprensión emocional, que implica entender as emocións que experimentamos, o seu significado e como adoitamos reaccionar ante determinadas situacións ou estímulos.\n3. Expresión emocional – Dicir ou non dicir, esa é a cuestión\nNesta terceira sesión coñeceremos que formas innatas existen de comunicación emocional e como tomar un maior control sobre elas. Así mesmo, reflexionaremos sobre a expresión das emocións e aprenderemos como manifestar de maneira máis sinxela e acertada os nosos sentimentos e necesidades asociados ás mesmas.\n4. Regulación ou xestión emocional – (Re)aprendendo que é xerundio\nNesta cuarta sesión trataremos a habilidade para mellorar a expresión e/ou experiencia das emocións. Aprenderemos que significa a regulación emocional. Identificaremos estratexias que utilizamos habitualmente para regular as emocións e novas formas de facelo.\n5. Unha de emocións positivas... Marchando!\nNesta quinta sesión reflexionaremos sobre as emocións positivas que experimentamos e mostraremos estratexias e ferramentas para axudar a promover estados emocionais positivos.\n6. Conversando sobre soidade\nNesta sexta sesión reflexionaremos sobre os sentimentos de soidade, as interpretacións que cada un facemos dela e formularemos estratexias de afrontamento.\n7. Contrarrestando emocións negativas: menos é máis\nNesta sétima sesión reflexionaremos sobre as emocións negativas que experimentamos, as situacións que as potencian e as nosas reaccións ante elas e proporcionaremos estratexias e ferramentas para regular as emocións cando estas se valoran como negativas ou desagradables.\n8. Con máis ferramentas na miña mochila.\nNesta sesión terminaremos o programa recordando o valor de nós mesmos e mesmas e a importancia dos proxectos vitais. Concretamente, pretendemos fomentar a autorreflexión positiva, identificando as nosas aprendizaxes e fortalezas, establecendo formas de autocoidado, así coma elaborando proxectos e obxectivos vitais propios.\nPREZO: 50 € Se tes cualquera dúbida, podes chamarnos ao 698 122 915.